tripathysagar/odia_wiki huggingface dataset:
ହରିହରଗଞ୍ଜ, ଭାରତୀୟ ରାଜ୍ୟ ଝାଡ଼ଖଣ୍ଡର ପାଲାମୁ ଜିଲ୍ଲାର ଏକ ବ୍ଲକ । 2001 ଜନଗଣନା ଅନୁସାରେ ଏଠାରେ 13,579 ପରିବାରରେ ସମୁଦାଯ 87,499 ଜଣ ବସବାସ କରୁଥିଲେ । ଏହି ବ୍ଲକରେ 194ଟି ଗ୍ରାମ ରହିଛି । ଏହି ବ୍ଲକ ପଲାମୁ ଜିଲ୍ଲାର ସୀମାରେ ଜାତୀୟ ରାଜପଥ 98 ନିକଟରେ ରହିଛି । ଏଠାକାର ଅଧିବାସୀମାନେ ମଗଧୀ ଭାଷା କହନ୍ତି । ଭୌଗୋଳିକ ଅବସ୍ଥିତି ହରିହରଗଞ୍ଜର ଭୌଗୋଳିକ ଅବସ୍ଥିତି 24.50  84.27    / 24.50; 84.27. ଏହା ସମୁଦ୍ରପତ୍ତାନଠାରୁ 10,000 ଫୁଟ ଉପରେ ରହିଛି । ଏଠାରେ ଦୂର୍ଗା ମନ୍ଦିର , ଗୋପାଳ ମନ୍ଦିର , ହନୁମାନ ମନ୍ଦିର ଆଦି ଦର୍ଶନୀୟ ସ୍ଥାନ ଭାବରେ ରହିଛି ।
ମାଖନଲାଲ ବାନାର୍ଜୀ, ପ୍ରଥମ ଓଡ଼ିଆ କଥାଚିତ୍ର ସୀତା ବିବାହରେ ରାମ ଚରିତ୍ରରେ ଅଭିନୟ କରିଥିବା ହେତୁ, ସେ ଓଡ଼ିଆ ଚଳଚ୍ଚିତ୍ରର ପ୍ରଥମ ନାୟକ । ଏହି କଥାଚିତ୍ରଟି ୧୯୩୬ ମସିହା ଅପ୍ରେଲ ମାସ ୨୮ ତାରିଖରେ ପୁରୀର ଲକ୍ଷ୍ମୀ ଥିଏଟରରେ ମୁକ୍ତିଲାଭ କରିଥିଲା । ମାଖନଲାଲ, ୧୯୦୪ମସିହାରେ କଟକର ବାଲୁବଜାରଠାରେ ଜନ୍ମଗ୍ରହଣ କରିଥିଲେ । ସେଣ୍ଟ୍ରାଲ କୋପରେଟିଭ ବ୍ୟାଙ୍କରେ ସେ ହେଡ୍ କ୍ଲର୍କ ଭାବରେ କାର୍ଯ୍ୟ କରିଥିଲେ । ନାଟକ ଦେଖିବା ଓ ଅଭିନୟ କରିବା ତାଙ୍କର ଏକ ନିଶା ଥିଲା । ନିଶା ଏପରି ଥିଲା ଯେ, ପ୍ରତି ଶନିବାର କଲିକତା ଯାଇ, ରବିବାର ସେଠାରେ ନାଟକ ଦେଖି, ସୋମବାର ପୁଣି କଟକରେ ପହଞ୍ଚି ଅଫିସ କାର୍ଯ୍ୟରେ ଯୋଗଦାନ କରୁଥିଲେ । କଟକରେ ସେ ଅନେକ ସଂଗୀତ ଆସରର ଆୟୋଜନ କରିଥିଲେ । କଟକର ବୀଣାପାଣି କ୍ଲବର, ସେ ପୃଷ୍ଟପୋଷକ ଥିଲେ । ତାଙ୍କରି ପ୍ରଚେଷ୍ଟାରେ ୧୯୩୨ ମସିହାରେ  'ଆରତୀ'  ନାମକ ଏକ ମଞ୍ଚ ଓ ସିନେମା ଭିତ୍ତିକ ପତ୍ରିକା ପ୍ରକାଶ ପାଉଥିଲା । ଏହାଥିଲା ପ୍ରଥମ ଓଡ଼ିଆ ଚଳଚ୍ଚିତ୍ର ଭିତ୍ତିକ ପତ୍ରିକା । ଶରତ ଚନ୍ଦ୍ର ମୁଖାର୍ଜୀ ଏହି ପତ୍ରିକାର ସମ୍ପାଦନା କରୁଥିଲେ । ୧୯୪୨ ମସିହା ଶ୍ୟାମା ପୂଜାରେ ତାଙ୍କର ତିରୋଧାନ ଘଟିଥିଲା ।
ତୋୟକ ସଙ୍ଗଣା  (୧ ମଇ ୧୯୧୮ - ୮ ସେପ୍ଟେମ୍ବର ୧୯୮୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଏବଂ ଲୋକ ସଭାର ସାଂସଦ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋରାପୁଟ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୨ ଓ ୧୯୫୭ ଭାରତୀୟ ସାଧାରଣ ନିର୍ବାଚନରେ ସେ ରାୟଗଡ଼ା-ଫୁଲବାଣୀ ଓ କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତୋୟକ ସଙ୍ଗଣା ୧୯୧୮ ମସିହାର ମଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତୋୟକ ମୋଖାଲିଙ୍ଗମ୍ ଓ ପତ୍ନୀଙ୍କ ନାମ ତୋୟକ ସୁଧା । ରାଜନୈତିକ ଜୀବନ ତୋୟକ ସଙ୍ଗଣା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୩ ମସିହାରୁ ୧୯୬୭ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଲୋକ ସଭା ଓ ବିଧାନ ସଭା ସଭ୍ୟ ବିବରଣୀ ମୃତ୍ୟୁ ତୋୟକ ସାଙ୍ଗଣା ୧୯୮୦ ମସିହାର ସେପ୍ଟେମ୍ବର ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ଅଭିମନ୍ୟୁ ରଣସିଂହ  (୧୦ ଅପ୍ରେଲ ୧୯୩୦ - ୨୦ ଜୁଲାଇ ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଅଭିମନ୍ୟୁ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଭିମନ୍ୟୁ ରଣସିଂହ ୧୯୩୦ ମସିହାର ଅପ୍ରେଲ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଉରୀବନ୍ଧୁ ରଣସିଂହ ଓ ପତ୍ନୀଙ୍କ ନାମ କଲ୍ୟାଣୀ କୁମାରୀ ରଣସିଂହ । ଅଭିମନ୍ୟୁଙ୍କର ଶିକ୍ଷାଗତ ଯୋଗ୍ୟତା ଥିଲା ଅଣ୍ଡର ଗ୍ରାଜୁଏଟ୍ । ରାଜନୈତିକ ଜୀବନ ଅଭିମନ୍ୟୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅଭିମନ୍ୟୁ ରଣସିଂହ ୨୦୧୬ ମସିହାର ଜୁଲାଇ ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।
ଓଲମେସାର୍ଟାନ  (ଇଂରାଜୀ ଭାଷାରେ , ଏକ ବ୍ୟବସାୟୀକ ନାମ ବେନିକାର/ ) ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଓ ମଧୁମେହ ବୃକ୍‌କ ରୋଗମାନଙ୍କର   ଚିକିତ୍ସାରେ ଦିଆଯାଏ  । ଉଚ୍ଚ ରକ୍ତଚାପ ରୋଗରେ ଏହା ପସନ୍ଦ‌ଯୋଗ୍ୟ ପ୍ରାରମ୍ଭିକ ଚିକିତ୍ସା ଭାବାରେ ଦିଆଯାଏ । ଏହା ପାଟିରେ ଦିଆଯାଏ । ଏକ‌କ ଔଷଧ ବ୍ୟତୀତ ମିଶ୍ରିତ ଭାବରେ ଲୋମେସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ ଓ ଓମଲେସାର୍ଟାନ/ଆମଲୋଡିପିନ  ନାମରେ ମଧ୍ୟ ଏହା ଉପଲବ୍‌ଧ ହୁଏ । ଓଲମେସାର୍ଟାନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ମୁଣ୍ଡ ବିନ୍ଧା, ତରଳ ଝାଡ଼ା, ଅଣ୍ଟା ଯନ୍ତ୍ରଣା ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ବୃକ୍‌କ ସମସ୍ୟା  , ଅଳ୍ପ ରକ୍ତଚାପ   ଓ ଆଞ୍ଜିଓଇଡିମା ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ଦେବାକୁ ସୁପାରିସ କରାଯାଏ ନାହିଁ । ଏହା ଏକ ଆଞ୍ଜିଓଟେନସିନ ୨ ରିସେପ୍ଟର ଆଣ୍ଟାଗୋନିସ୍ଟ   ଓ ଅଞ୍ଜିଓଟେନସିନ ୨କୁ   ଅବରୋଧ କରି କାର୍ଯ୍ୟକ୍ଷମ ହୁଏ । {{^ ସନ ୧୯୯୧ରେ ପେଟେଣ୍ଟ ହେବା ପରେ ସନ ୨୦୦୨ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୨.୫୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୫ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୩.୮ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୬୪ତମ ସ୍ଥାନରେ ଥଲା ।
ଓଡ଼ିଆ ଭାଷା ପ୍ରତିଷ୍ଠାନ, ୨୦୦୬ ମସିହା ଅପ୍ରେଲ ୧ ତାରିଖ, ଉତ୍କଳ ଦିବସ ଦିନ ପ୍ରତିଷ୍ଠା କରାଯାଇଥିଲା । ଏହି ଅନୁଷ୍ଠାନ ବର୍ତ୍ତମାନ ଭୁବନେଶ୍ୱରସ୍ଥିତ ରାଜ୍ୟ ଜନଶିକ୍ଷା ସାଧନା କେନ୍ଦ୍ରରେ ଅସ୍ଥାୟୀ ଭାବରେ ଚାଲୁଅଛି । ଦାୟିତ୍ୱ ଓଡ଼ିଆ ଭାଷାରେ ଗବେଷଣା, ନୂତନ ଶବ୍ଦକୋଷ ପ୍ରସ୍ତୁତି, ପୁସ୍ତକ ପ୍ରସ୍ତୁତି, ଭାଷା ସମ୍ବନ୍ଧିତ ଆଲୋଚନାଚକ୍ର ଓ କର୍ମଶାଳା ଆଦି ଆୟୋଜନ କରିବା, ଓଡ଼ିଆ ଭାଷା ପ୍ରତିଷ୍ଠାନର ମୁଖ୍ୟ ଦାୟିତ୍ୱ । ଏହି ପ୍ରତିଷ୍ଠାନ ରାଜ୍ୟ ସରକାରଙ୍କର ବିଭିନ୍ନ ନଥିପତ୍ରକୁ ଇଂରାଜୀ ଭାଷାରୁ ଓଡ଼ିଆକୁ ଅନୁବାଦ ମଧ୍ୟ କରିଥାଏ । ପରିଚାଳନା ପ୍ରତିଷ୍ଠାନର ନିୟମ ଅନୁଯାୟୀ ପରିଚାଳନା ଲାଗି ଏକ ସାଧାରଣ ପରିଷଦ ଓ କାର୍ଯ୍ୟକାରୀ କମିଟି ରହିବ । ସାଧାରଣ ପରିଷଦରେ ମୂଖ୍ୟମନ୍ତ୍ରୀ ସଭାପତି ତଥା ବିଦ୍ୟାଳୟ ଓ ଗଣଶିକ୍ଷା ମନ୍ତ୍ରୀ ଉପସଭାପତି ଭାବରେ ରହିବେ । ସେହିପରି କାର୍ଯ୍ୟକାରୀ କମିଟିର ଅଧ୍ୟକ୍ଷ ଭାବରେ ବିଦ୍ୟାଳୟ ଓ ଗଣଶିକ୍ଷା ମନ୍ତ୍ରୀ ଏବଂ ମୁଖ୍ୟ ଶାସନ ସଚିବ ଉପାଧ୍ୟକ୍ଷ ଭାବରେ କାର୍ଯ୍ୟକରିବେ । ସାଧାରଣ ପରିଷଦର ବୈଠକ ବର୍ଷକୁ ୨ଥର ଏବଂ କାର୍ଯ୍ୟକାରୀ କମିଟିର ବୈଠକ ୪ମାସରେ ଥରେ ବସିବ । ବୈଠକର ନିଷ୍ପତି ଅନୁଯାୟୀ ଓଡ଼ିଆ ଭାଷାର ବିକାଶ ଦିଗରେ କାର୍ଯ୍ୟକ୍ରମ ଗ୍ରହଣ କରାଯିବ ।
ବୈକୁଣ୍ଠ ନାଥ ସ୍ୱାଇଁ  (୧୩ ଜାନୁଆରୀ ୧୯୩୫ - ୨ ଅକ୍ଟୋବର ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୮୦ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୈକୁଣ୍ଠ ନାଥ ସ୍ୱାଇଁ ୧୯୩୫ ମସିହାର ଜାନୁଆରୀ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅଚ୍ୟୁତାନନ୍ଦ ସ୍ୱାଇଁ ଓ ପତ୍ନୀଙ୍କ ନାମ କାଦମ୍ବିନୀ ସ୍ୱାଇଁ । ରାଜନୈତିକ ଜୀବନ ବୈକୁଣ୍ଠ ନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ବୈକୁଣ୍ଠ ନାଥ ୧୯୯୫ ମସିହାର ଅକ୍ଟୋବର ୨ ତାରିଖରେ ୬୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆସ୍ପିରିନ  (ଇଂରାଜୀ ଭାଷାରେ ଆସ୍ପିରିନ/ , ରାସାୟନିକ ନାମ ଆସେଟାଇଲ ସାଲିସାଲିକ ଏସିଡ/ ବା ଏଏସଏ/ ) ଏକ ପ୍ରକାର ଔଷଧ ଯାହା ପ୍ରଦାହ, ଯନ୍ତ୍ରଣା ଓ ଜ୍ୱର ନିବାରଣ ନିମନ୍ତେ ଦିଆଯାଏ  । କାୱାସାକି ଡିଜିଜ, ପେରିକାର୍ଡ଼ାଇଟିସ   ଓ ରିଉମାଟିକ ଜ୍ୱର ଇତ୍ୟାଦି ରୋଗରେ ଏହା ନିର୍ଦ୍ଦିଷ୍ଟ ଭାବରେ ଦିଆଯାଏ । ହୃଦ୍‌ଘାତ ଆରମ୍ଭ ହେବା ସଙ୍ଗେ ସଙ୍ଗେ ଆସ୍ପିରିନ ଦେଲେ ମୃତ୍ୟୁ ସଙ୍କଟ କମିଯାଏ । ଉଚ୍ଚ ସଙ୍କଟ ଥିବା ଲୋକଙ୍କର ହୃଦ୍‌ଘାତ, ସ୍ଟ୍ରୋକ ଓ ଥ୍ରୋମ୍ବସ   ରୋଗମାନଙ୍କର ପ୍ରତିରୋଧ ନିମନ୍ତେ ଦୀର୍ଘକାଳୀନ ଆସ୍ପିରିନ ଦିଆଯାଏ । ଆସ୍ପିରିନ ଦେଲେ କୋଲୋରେକ୍ଟାଲ କର୍କଟ ଭଳି କେତେକ କର୍କଟ ରୋଗମାନଙ୍କର ସଙ୍କଟ କମିଯାଏ । ଜ୍ୱର ଓ ଯନ୍ତ୍ରଣା ନିମନ୍ତେ ଦେଲେ ଏହି ଔଷଧର କାର୍ଯ୍ୟ ୩୦ ମିନିଟ ମଧ୍ୟରେ ଆରମ୍ଭ ହୋଇଯାଏ । ଏହି ଔଷଧ ଯୋଗୁ ପେଟ ଗୋଳମାଳ   ଭଳି ସାଧାରଣ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଅଧିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ପାକସ୍ଥଳୀ ଘାଆ, ପାକସ୍ଥଳୀ ରକ୍ତସ୍ରାବ ଓ ଆଜ୍‌ମା ଅଧିକ ହେବା ଦେଖାଯାଏ । ମଦ୍ୟପାନ ଓ କେତେକ ଔଷଧ ଯେପରିକି ନନ୍‌ସ୍ଟିରଏଡାଲ ଆଣ୍ଟିନଫ୍ଲାମେଟରି  ବା ଆଣ୍ଟିକୋଆଗୁଲାଣ୍ଟ   ସେବନ କଲେ ଓ ବୟସ୍କ ଲୋକଙ୍କର ରକ୍ତସ୍ରାବ ସଙ୍କଟ ଅଧିକ ରହେ । ଗର୍ଭାବସ୍ଥାର ଶେଷ ଭାଗରେ ଆସ୍ପିରିନ ଦେବାକୁ ସୁପାରିସ କରାଯାଏ ନାହିଁ । ରେ ସିଣ୍ଡ୍ରୋମ ହେବା ସମ୍ଭାବନା ଥିବାରୁ ସଂକ୍ରମଣ ଥିବା ପିଲାଙ୍କୁ ଆସ୍ପିରିନ ଦିଆଯାଏ ନାହିଁ । ଅଧିକ ଡୋଜ ଦେଲେ ଟିନାଇଟସ ହୁଏ । ଅନ୍ୟାନ୍ୟ ଏନଏସଆଇଡି ଭଳି ଏହା କାମ କରିବା ସ‌ହ ପ୍ଲାଟେଲେଟର କାର୍ଯ୍ୟବିଧି ଅବରୋଧ କରିଦିଏ । ଅତି କମରେ ପ୍ରାୟ ୨୪୦୦ ବର୍ଷ ଧରି ଔଷଧୀୟ ଗୁଣ ଥିବା ଯୋଗୁ ଆସ୍ପିରିନ ଥିବା ଉଇଲୋ ଗଛର ପତ୍ର ବ୍ୟବ‌ହୃତ ହୋଇଆସିଛି । ସନ ୧୭୬୩ରେ ଏଡ଼ୱାର୍ଡ଼ ସ୍ଟୋନ   ଏହାର ଛାଲି ରସ ନେଇ ଜ୍ୱର ନିମନ୍ତେ ପ୍ରଥମ ଅନୁଶୀଳନ କରିଥିଲେ । ସନ ୧୮୯୭ରେ ରାସାୟନିକ ପଦ୍ଧତିରେ ଆସ୍ପିରିନ ପ୍ରସ୍ତୁତ କରିଥିବା ଯୋଗୁ ବେୟର କମ୍ପାନୀର କେମିଷ୍ଟ ଫେଲିକ୍ସ ହଫମ୍ୟାନଙ୍କୁ   ଶ୍ରେୟ ଦିଆଯାଏ । ପୃଥିବୀରେ ସର୍ବାଧିକ ବ୍ୟବ‌ହୃତ ଔଷଧମାନଙ୍କ ମଧ୍ୟରୁ ଆସ୍ପିରିନ ଗୋଟିଏ ଯାହା ଲୋକମାନେ ପ୍ରତିବର୍ଷ ୪୦,୦୦୦ ଟନ  (୫୦ରୁ ୧୨୦ ନିୟତ ବଟିକା) ଗ୍ରହଣ କରୁଛନ୍ତି  । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ବିକାଶଶୀଳ ଦେଶମାନଙ୍କରେ ଏହାର ହୋଲସେଲ ମୂଲ୍ୟ ଡୋଜ ପିଛା ୦.୦୦୨ରୁ ୦.୦୨୫ ଆମେରିକୀୟ ଡଲାର । ସନ ୨୦୧୫ରେ ଗୋଟିଏ ମାସର ଆସ୍ପିରିନ ଖର୍ଚ୍ଚ ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୨୫ ଡଲାରରୁ କମ ।
ମୁର୍ତିଜାପୁର୍ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆକୋଲ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁର୍ତିଜାପୁର୍ ସହରର ମୋଟ ଜନସଂଖ୍ୟା ୩୮୫୫୧ ଅଟେ । ସେଥି ମଧ୍ୟରୁ ୫୧.୧୬% ଜଣ ପରୁଷ ହୋଇଥିବା ବେଳେ ୪୮.୮୪% ଜଣ ନାରୀ ଅଟନ୍ତି । ମୁର୍ତିଜାପୁର୍ର ସାକ୍ଷରତା ହାର ୭୬.୨୪% ଅଟେ । ଏହା ଜାତୀୟ ହାରଠାରୁ ୧୧.୪୦% ପ୍ରତିଶତ କମ ଅଟେ । ସେଥିରୁ ୪୧.୦୫% ପ୍ରତିଶତ ପୁରୁଷ ଓ ୩୫.୧୯% ନାରୀ ଅଟନ୍ତି । ୧୨.୭୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମୁର୍ତିଜାପୁର୍ର ସରକାରୀ ଭାଷା ଅଟେ ।
ବାମଣ୍ଡା ରାଜ୍ୟ ବା ବାମରା ରାଜ୍ୟ , ପୁରାତନ ବ୍ରିଟିଶ ଶାସନ ସମୟର ଏକ ରାଜକୀୟ ରାଜ୍ୟ । ଏହାର ଆୟତନ 5149 ବର୍ଗକିଲୋମିଟର ହେଇଥିବା ବେଳେ ଏହାର ରାଜଧାନୀ ଦେବଗଡଠାରେ ଥିଲା । ବମଣ୍ଡ ରାଜ୍ୟ 1948 ମସିହାରେ ଭାରତୀୟ ସଂଘରେ ସମ୍ମିଳିତ ହେଲା । ବାମଣ୍ଡା ରାଜ୍ୟ ମହାନଦୀ ଉପତ୍ୟକା ଓ ଛୋଟନାଗପୁର ମାଳଭୂମି ରେ ପାର୍ବତ୍ଯ ଇଲାକାରେ ଏହି ରାଜ୍ୟ ଅବସ୍ଥିତ । ଏହାର ଅଧିକାଂଶ ଅଞ୍ଚଳ ଅରଣ୍ୟରେ ପୂର୍ଣା ରହି କାଠ ଓ କାଖ ଉତ୍ପାଦନ କରୁଥିବା ବେଳେ ଏହି ଅଞ୍ଚଳ ଲୌହ ଖଣିଜ ଦ୍ରବ୍ଯଦ୍ୱାରା ପରିପୂର୍ଣ । ଏହି ଅଞ୍ଚଳର ମୁଖ୍ୟ ନଦୀ ବ୍ରାହ୍ମଣୀ । 1905 ମସିହାରେ ଏହି ରାଜ୍ୟ ଏକଦା କେନ୍ଦ୍ରୀୟ ପ୍ରଭିନ୍ସ ଅଧୀନରୁ ବଙ୍ଗକୁ ଦିଆ ଯାଇଥିବା 5ଟି କରଡା ରାଜ୍ୟ ଭିତରୁ ଗୋଟିଏ ଥିଲା । ଏହି ରାଜ୍ୟର ରାଜଧାନୀ ଦେବଗଡଠାରେ ଥିଲା । ଇତିହାସ ପ୍ରବାଦ ଅନୁସାରେ ଦେବଗଡର ରାଜା ପାଟଣାର ଗଙ୍ଗାବାସୀ ରାଜପୁତ ବଂଶର ଥିଲେ । ତାଙ୍କୁ ବାମଣ୍ଡାର ଭୂୟାଁ ଓ ଖୋଣ୍ଡମାନେ ଏକ ଶିଶୁ ହିସାବରେ ଚୋରୀ କରି ଆଣିଥିଲେ ଓ ତାଙ୍କୁ ବାମଣ୍ଡାର ଶାସକ ହିସାବରେ 1545 ମସିହାରେ ଅଧିଷ୍ଠିତ କରିଥିଲେ । ବେଙ୍ଗଳା -ନାଗପୁର ରେଳପଥ ଉତ୍ତର ପୂର୍ବ ଦିଗ ରେ ବାମଣ୍ଡା ନିକଟରେ ଯାଇ ବାମର ରୋଡ ଓ ଗଡପୋଷ ନାମକ ଦୁଇଟି ଷ୍ଟେସନ ରହିଛି । 1905 ମସିହା ଯାଏ ଏହି ରାଜ୍ୟ କେନ୍ଦ୍ରୀୟ ପ୍ରଭିନ୍ସର ଛତିଶଗଦ ଡିଭିଜନର ରାଜନୈତିକ ଶାସନର ଅଧୀନରେ ରହିଥିଲା । ତତ୍ ପାଶ୍ଚାତ ଏହା 1912 ଯାଇ ବେଙ୍ଗଲ ପ୍ରଭିନ୍ସ ଅଧୀନରେ ରହି ତାହା ପରେ ବିହାର ଓ ଓଡ଼ିଶା ପ୍ରଭିନ୍ସ ଅଧୀନରେ 1936 ଯାଏ ରହିଲା । ତାହା ପରେ 1 ଜାନୁଆରୀ , 1948ରେ ସ୍ୱାଧୀନତା ପରେ ଏହା ସର୍ବଶେଷ ରାଜକୀୟ ରାଜ୍ୟ ଭାବରେ ଭାରତୀୟ ସଂଘରେ ସମ୍ମିଳିତ ହେଲା ।
୨୦୦୧   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2001 ବର୍ଷ, 3 ଶହସ୍ରାବ୍ଦର 1 ବର୍ଷ, 21 ଶତାବ୍ଦୀର 1 ବର୍ଷ, ଏବଂ ୨୦୦୦ ଦଶକର 2 ବର୍ଷ ଥିଲା ।
ଚନ୍ଦନନାଥ ମନ୍ଦିର  ' '   ' / ; ନେପାଳର ଜୁମଲା ଟାଉନଠାରେ   ଅବସ୍ଥିତ ଏକ ହିନ୍ଦୁ ମନ୍ଦିର । ଏହା ଚନ୍ଦନନାଥ ମ୍ୟୁନିସିପାଲଟି ଅନ୍ତର୍ଗତ ଖଲଙ୍ଗା ବଜାରରେ ଅଛି । ଇତିହାସ ଏହି ମନ୍ଦିର କଲଲା ରାଜବଂଶ ଅମଳରେ ତିଆରି କରାଯାଇଥିବା ଜଣାଯାଏ । କଲାଲ ରାଜବଂଶ ତଥା ମନ୍ଦିର ବିଷୟରେ କୌଣସି ଲିଖିତ ତଥ୍ୟ ନାହିଁ । ପୁରୁଷ ପୁରୁଷ ଧରି ଲୋକ ମୁଖରେ ଏହାର କାହାଣୀ ଚାଲିଛି । କାଶ୍ମୀରର ଚନ୍ଦନନାଥ ବାବା କାଶ୍ମୀରର ଚନ୍ଦନନାଥ ଏଠାକୁ ଦତ୍ତାତ୍ରେୟଙ୍କ  (ଅନ୍ୟ ନାମ ତ୍ରିମୂର୍ତ୍ତି) ଆଣିଥିଲେ  । ସେହି ସ୍ଥାନରେ ସେ ପ୍ରତିମା ରଖିବାରୁ କଲଲା ରାଜବଂଶ ଏକ ମନ୍ଦିର ତିଆରି କରିବାର ପ୍ରେରଣା ପାଇଥିଲେ । ଏହାର ଜଳବାୟୁର କାଶ୍ମୀର ସାଥିରେ ସାମଞ୍ଜସ୍ୟ ଥିବାରୁ ଚନ୍ଦନନାଥ ଜୁମଳାରେ ପ୍ରଥମେ ଉଷୁନା ଚାଉଳ               ପ୍ରଚଳନ କରିଥିଲେ । ଯେଉଁଠାରେ ଏବେ ମନ୍ଦିର ଅଛି ସେଠାରେ କେବେ କ୍ଷୀର ଦେଉନଥିବା ଗୋଟିଏ ଗାଈ ଠିଆ ହୋଇଥିବା ବେଳେ ତାହାର ପହ୍ନାରୁ କ୍ଷୀର ଝରିବାକୁ ଲାଗିଲା । ଗାଈ ମାଲିକ ଏହା ଦେଖି ଗ୍ରାମବାସୀଙ୍କୁ ଖବର ଦେଲେ । ଲୋକମାନେ ଭାବିଲେ ତାହା ଏକ ପବିତ୍ର ସ୍ଥାନ ଯେହେତୁ ସେଠାରେ ଗାଈ କ୍ଷୀର ଦେଉଛି । ତେଣୁ ସେହି ପବିତ୍ର ସ୍ଥାନରେ ସେମାନେ ଏକ ମନ୍ଦିର ତିଆରି କରେଇଥିଲେ । ଆଚରଣ ଏହି ମନ୍ଦିରରେ ପ୍ରତି ବର୍ଷ ସ୍ଥାନୀୟ ଲୋକମାନେ ଲିଙ୍ଗ ପରିବର୍ତ୍ତନ କରନ୍ତି । କାଠରେ ତିଆରି ଏହି ଲିଙ୍ଗର ଉଚ୍ଚତା ୫୨ ଫୁଟ, ଇଟା ରଙ୍ଗରେ ରଙ୍ଗେଇ ଦିଆଯାଏ ଓ ଏକ ବିରାଟ କନା ତାହା ଚାରି ପାଖରେ ସିଲେଇ କରିଦିଆଯାଏ । ଲିଙ୍ଗ ବଦଳ ସମୟରେ ଭାଂଗିଥିଲେ ତାହାକୁ ଏକ ଅଶୁଭ ସୂଚନା ଧରାଯାଉଥିଲା । ଏହାକୁ ଘାଟ ପରିବର୍ତ୍ତନ କୁହାଯାଏ ଓ ଏହା ନିମନ୍ତେ ବହୁତ ଭକ୍ତ ସମାଗମ ହୁଏ । କୃଷ୍ଣ ଜନ୍ମାଷ୍ଟମୀ ଓ ମହା ଶିବରାତ୍ରି ଓ ଅନ୍ୟାନ୍ୟ ହିନ୍ଦୁ ପର୍ବମାନଙ୍କରେ ଏହି ମନ୍ଦିରରେ ଅନେକ ଭକ୍ତ ସମାଗମ ହୁଏ ।
ପ୍ୟାଡ ଏବର୍ଟ ପରୀକ୍ଷଣ ୧ ୧୭ ନଭେମ୍ବର, ୧୯୬୩ ମସିହାର ଆପୋଲ ଅନ୍ତରୀକ୍ଷ ଯାନର ପ୍ରଥମ ନିରସ୍ତ ପରୀକ୍ଷଣ ଥିଲା । ଏକ ପ୍ୟାଡ ଏବର୍ଟ ପରୀକ୍ଷଣ ଲଞ୍ଚ ଏସ୍କେପ ସିସ୍ଟମର ପରୀକ୍ଷଣ ଅଟେ, ଏହା ନିର୍ଦ୍ଧାରିତ କରିବା ପାଇଁ ଲଞ୍ଚ ପ୍ୟାଡରେ କୌଣସି ଆପାତ ସ୍ଥିତିର ସୁରକ୍ଷା ପାଇଁ ଏକ ଅନ୍ତରୀକ୍ଷ ଯାନର ଦଳକୁ ବହୁ ଭଲ ରୂପେ ସିସ୍ଟମ ମିଳିପାରେ । ଆପୋଲୋ ପ୍ରୋଗ୍ରାମରେ ବଏଲରପ୍ଲେଟ କୃ ମଡ୍ୟୁଲ ସହିତ ଲଞ୍ଚ ଏସ୍କେପ ସିସ୍ଟମ ପାଇଁ ବହୁ ପ୍ୟାଡ ଆବର୍ଟ ଟେଷ୍ଟ ସାମିଲ ଥିଲା : ପ୍ୟାଡ ଆବର୍ଟ ଟେଷ୍ଟ ୧  (ଆପୋଲୋ) - ୭ ନଭେମ୍ବର ୧୯୬୩ ମସିହାରେ ଆୟୋଜିତ ହୋଇଥିଲା, ପ୍ୟାଡ ଆବର୍ଟ ଟେଷ୍ଟ ୨  (ଆପୋଲୋ) - ୨୯ ଜୁନ ୧୯୬୫ ମସିହାରେ ଆୟୋଜିତ ହୋଇଥିଲା  । ଉଦ୍ଦେଶ୍ୟ ପ୍ୟାଡ ଏବର୍ଟ ପରୀକ୍ଷଣ ୧ ପ୍ୟାଡରୁ ପଳାୟନ ଅନୁଶାରେ ଆପୋଲୋ ଅନ୍ତରୀକ୍ଷ ଯାନରେ ପ୍ରଭାବର ପରୀକ୍ଷା କରିବାର ଏକ ମିଶନ ଥିଲା । ଲଞ୍ଚ ଏସ୍କେପ ସିସ୍ଟମ  (ଏଲଇଏସ) ଅନ୍ତରୀକ୍ଷ ଯାନକୁ ଆପାତକାଳ ସ୍ଥିତିରେ ଲଞ୍ଚ ପ୍ୟାଡରେ ରକେର୍ଟରୁ ଦୂର କରିବାରେ ସକ୍ଷମ ହେବାରଥିଲା  । ଲଞ୍ଚ ଏସ୍କେପ ସିସ୍ଟମ ଯୋଜନା ଅନୁଷାରେ ଅନ୍ତରୀକ୍ଷ ଯାନକୁ ବହୁତ କମ ସମୟରେ ଅଧିକ ଉଚ୍ଚକୁ ନେଇ ପ୍ୟାରାଚୁଟ ଖୋଲିଦେଲା । ଅନ୍ତରୀକ୍ଷ ଯାନକୁ ସଫଳତା ପୂର୍ବକ ପାଣିରେ ଓହ୍ଲେଇ ଦିଆଗଲା, ତଥା ଏହି ଅଭିଯାନ ସଫଳ ରହିଥିଲା । କାରଣ ଲଞ୍ଚ ଏସ୍କେପ ସିସ୍ଟମରେ ବହୁ କମ ସମୟରେ ଜଳ ଯାଉଥିବା ରକେର୍ଟ ଲାଗିଥାଏ ତଥା ରକେର୍ଟକୁ ଓଲଟା ଲଗାଯାଇଥାଏ, ଯାହାଦ୍ୱାରା ଏହା ଆହୁରି ଜୋରେ ଜଳିଥାଏ । ଏଥିପାଇଁ ଲଞ୍ଚ ଏସ୍କେପ ସିସ୍ଟମ ଆପାତକାଳରେ ବହୁ କମ ସମୟରେ ଅନ୍ତରୀକ୍ଷ ଯାନକୁ ଲଞ୍ଚ ପ୍ୟାଡରେ ରକେର୍ଟରୁ ଦୂରକୁ ନେଇଯାଇଥାଏ । ଉଡ଼ାଣରେ ଉତ୍ପାଦନ ମଣ୍ଡ ଲଞ୍ଚ ଏସ୍କେପ ସିସ୍ଟମ ଏବଂ ବାୟଲର ପକ୍ଷଲେଟ  (ବିପି-୬) ଆପୋଲୋ ଅନ୍ତରୀକ୍ଷ ଯାନକୁ ପ୍ରସ୍ତୁତ କରିଥିବା ପ୍ରଥମ ମିଶନ ଅଟେ  । ଅନ୍ତରୀକ୍ଷ ଯାନର ସରଂଞ୍ଚନାତ୍ମକ ଭାରକୁ ମାପିବା ପାଇଁ ଏଥିରେ କୌଣସି ସାଧନ ନିଆଯାଇ ନଥିଲା, କାରଣ କ୍ୟାପ୍ସୁଲର ବାୟଲରପ୍ଲେଟ ସରଂଞ୍ଚନା କୌଣସି ବାସ୍ତବିକ ଅନ୍ତରୀକ୍ଷ ଯାନର ପ୍ରତୀବିମ୍ବିତ କରୁନଥିଲା । ଉଡାଣ ୭ ନଭେମ୍ବର, ୧୯୬୩ ମସିହାରେ ସ୍ଥାନୀୟ ସମୟର 09:00:01ରେ ଲଞ୍ଚ ଏସ୍କେପ ସିସ୍ଟମରେ ଏକ ପଳାୟନ ସଙ୍କେତ ପଠା ଯାଇଥିଲା । ଏହା ଏକ ଅନୁକ୍ରମ ଆରମ୍ଭ କରିଥିଲା ଯେଉଁଥିରେ ଅନ୍ତରୀକ୍ଷ ଯାଙ୍କୁ ଉପରକୁ ନେଇଯିବା ପାଇଁ ମୂଖ୍ୟ ରକେର୍ତଗୁଡ଼ିକ ନିଜ ଭୂମିକା ନିଭେଇଥିଲେ ଏବଂ ଛୋଟ ରକେର୍ଟ ଗୁଡିକୁ ସାଗର ଆଡକୁ ନେଇ ଯିବାର କାର୍ଯ୍ୟ କରିଥିଲା । ଲଞ୍ଚ ଏସ୍କେପ ସିସ୍ଟମକୁ ୧୫ ସେକେଣ୍ଡ ପରେ ଅଲଗା କରାଯାଇଥିଲା, ଯାହାଦ୍ୱାରା ଅନ୍ତରୀକ୍ଷାନ ବେଲିଷ୍ଟିକ ପ୍ରକ୍ଷେପବକ୍ରରେ ଗତି କରିବାକୁ ଲାଗିଲା । ପ୍ୟାରାଚୁଟ ପ୍ରଣାଳୀ ପୂର୍ଣ୍ଣ ଋପେ କାମ କରିଥିଲା: ଡ୍ରଗ ଶୁଟ ଅନ୍ତରୀକ୍ଷ ଯାନକୁ ସ୍ଥିର କରିଦେଇଥିଲା, ପରେ ତିନି ମୁଖ୍ୟ ପ୍ୟାରାଚୁଟ ଅନ୍ତରୀକ୍ଷ ଯାନ ପଡିବାର ଗତି ୨୬ କିଲୋମିଟର ପ୍ରତି ଘଣ୍ଟା କରିଦେଇ ଥିଲା । ଉଡ଼ାଣ ସହିତ ମିଳୁଥିବା ଏକମାତ୍ର ସମସ୍ୟା ଥିଲାକି, ଅନ୍ତରୀକ୍ଷ ଯାନର ବାହାର ଅଞ୍ଚଳରେ ଲଞ୍ଚ ଏସ୍କେପ ସିସ୍ଟମ ରକେର୍ଟ କାଲିଖ  (ଜଳିବାଦ୍ୱାରା ପଡିଯାଉ ଥିବା କଳାପଣ) ଛଡା ଯାଇଥିଲା ଏବଂ ଅନ୍ତରୀକ୍ଷ ଯାନର ସ୍ଥିରତା ଅନୁମାନୀତରେ କମ ଥିଲା  ।
କାଦୁଆ ନଦୀ, ଭାରତୀୟ ରାଜ୍ୟ ଓଡ଼ିଶାରେ ପ୍ରବାହିତ ଏକ ନଦୀ । ଏହା ଚାରିଗାଁଠାରେ ଦୁଇଟି ନାଳର ସମ୍ମିଶ୍ରଣରେ ସୃଷ୍ଟି ହୋଇଛି । ଏହା ପ୍ରାଚୀ ନଦୀ ଓ କୁଶଭଦ୍ରା ନଦୀର ଅଭ୍ୟନ୍ତର ସ୍ଥାନର ଜଳକୁ ଗ୍ରହଣ କରି ୨୨ କିଲୋମିଟର ପଥ ଅତକ୍ରାନ୍ତ କରି ବଙ୍ଗୋପସାଗରରେ ପତିତ ହେଇଥାଏ ।
ଜଗନ୍ନାଥ ମଲ୍ଲିକ  (୧୦ ଜୁଲାଇ ୧୯୩୬ - ୭ ଅଗଷ୍ଟ ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଜଗନ୍ନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ପୂର୍ବ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୧୯୭୪ ଓ ୧୯୭୭ ମସିହାର ଓଡ଼ିଶାର ବିଧାନ ସଭା ନିର୍ବାଚନରେ ସେ ଯାଜପୁରରୁ ଯଥାକ୍ରମେ ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରେ ସେ ୧୯୮୫ ଓ ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜଗନ୍ନାଥ ମଲ୍ଲିକ ୧୯୩୬ ମସିହାର ଜୁଲାଇ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଧା ଚରଣ ମଲ୍ଲିକ ଏବଂ ପତ୍ନୀଙ୍କ ନାମ କଲ୍ୟାଣୀ ମଲ୍ଲିକ । ଜଗନ୍ନାଥଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ଜଗନ୍ନାଥ ମଲ୍ଲିକ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସ, ଜନତା, ଜନତା ପାର୍ଟି, ଜନତା ଦଳ ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏଥି ସହ ସେ ଜଣେ ସାଂସଦ ଭାବରେ କାର୍ଯ୍ୟ କରିଥିଲେ ।
ପାଦୁକାସ୍ଥାନ   :             ଏକ ପବିତ୍ର ସ୍ଥାନ ଯାହା କର୍ଣ୍ଣାଲି ପ୍ରୋଭିନ୍ସର ଦଇଲେଖ ଜିଲ୍ଲାରେ ଅବସ୍ଥିତ । ଦଇଲେଖରେ ଥିବା ପଞ୍ଚକୋଶୀ ବା ପାଞ୍ଚଟି ପବିତ୍ର ସ୍ଥାନ ମଧ୍ୟରୁ ଏହା ଗୋଟିଏ । ଦୁଲୁ ମ୍ୟୁନିସିପାଲଟିରେ   ଏହି ସ୍ଥାନ ଅଛି ଯାହାକୁ ପୂର୍ବେ ପାଦୁକାସ୍ଥାନ ଭିଡିସି  କୁହାଯାଉଥିଲା । ଏହି ସ୍ଥାନରେ ସତୀଙ୍କର ମୃତ ଶରୀରର ପାଦ ପଡିଥିଲା, ତେଣୁ ସେହି ସ୍ଥାନକୁ ପାଦୁକା ଅର୍ଥ ପାଦ ଓ ସ୍ଥାନ ମିଶେଇ ପାଦୁକାସ୍ଥାନ କୁହାଯାଏ । ସେଠାରେ ବିଷ୍ଣୁଙ୍କ ପଦ ଚିହ୍ନରେ ଶିଳାଲେଖ ଥିବାରୁ ତାହାକୁ ବିଷ୍ଣୁ ପାଦୁକାସ୍ଥାନ ମଧ୍ୟ କୁହାଯାଏ । ପୂର୍ବରୁ ଶିରସ୍ଥାନ ଓ ନାଭିସ୍ଥାନ ଭଳି ସେହି ସ୍ଥାନରେ ଜଳ ଉପରେ ଅଗ୍ନି ଶିକ୍ଷା ଥିଲା । ଗୋଟିଏ ଅଗ୍ନିଶିଖା ଘର ମଧ୍ୟ ଥିଲା । ୨୦୨୮ ବିଏସରେ ପାଦୁକା ପୋଲରେ ବନ୍ୟା ଯୋଗୁ ଶିଖା ଲିଭିଗଲା। କେତେକ ଲୋକଙ୍କ ମତରେ ଏହା ତଳେ କିରାସିନି ଉତ୍ସ ଅଛି । ଯୋଗୀ ନରହରିନାଥ   ତାଙ୍କ ଅନୁଶୀଳନରେ ସେଠାରେ ୧୦୮ ନୀତି ଥିବା ଲେଖିଛନ୍ତି । 108 . ମନ୍ଦିର ପରିସର ସେଠାରେ ଥିବା ଅନେକ ମୂର୍ତ୍ତି ନଷ୍ଟ ହୋଇଯାଇଛି । ଅଗ୍ନିଶିଖା ଗୃହର ନାଭି ମଣ୍ଡଳରେ ସ୍ବୟଂ ଶିଖା ପ୍ରଜ୍ୱଳିତ ହେଉଛି । ସେଠାରେ ଥିବା ଡାକ୍ତରଖାନା ନଷ୍ଟ ହୋଇଯାଇଛି । ପାଖର ଏକ ରୁଦ୍ରାକ୍ଷ ବୃକ୍ଷ ଅଛି । ଖାସ ରାଜ୍ୟର   ଅନୁଶୀଳନ ନିମନ୍ତେ ପାଦୁକାସ୍ଥାନ ଏକ ପାଠାଗାର ସଦୃଶ । ୧୧୩୬ରୁ ୧୧୬୨ ପର୍ଯ୍ୟନ୍ତ ଶକ ଶମ୍ବତର କାର୍ଯ୍ୟକଳାପର ପ୍ରସ୍ତର ଶିଳାଲେଖ ସେଠାରେ ଅଛି । ଖାସ ରାଜାଙ୍କର ଶିଳାଲେଖ ଏଠାରେ ଅଛି । ମୁଖ୍ୟ ପର୍ବପର୍ବାଣି ଏହି ମନ୍ଦିରକୁ ସାଧୁ ସନ୍ଥମାନେ ପୂଜାପାଠ କରିବାକୁ ନିୟମିତ ଭାବରେ ଆସନ୍ତି । ଜ୍ୟେଷ୍ଠ ମାସର ପ୍ରଥମ ମଙ୍ଗଳବାର ଦିନ ଓ ବିଜୟାଦଶମୀ ଦିନ ପବିତ୍ର ଅଗ୍ନିରେ ଉଦ୍ଭାସିତ କରାଯାଏ । ଶ୍ରାବଣ ମାସରେ ଶିବଙ୍କୁ ଖିର     ଅର୍ପଣ କରାଯାଏ । ଘଟସ୍ଥାପନା ଦିନ ପବିତ୍ର ଅଗ୍ନି ମାଧ୍ୟମରେ ପବିତ୍ର ଧୁଆଁ ସୃଷ୍ଟି କରାଯାଏ । ପ୍ରତି ମାଘ ପୂର୍ଣ୍ଣିମାରେ ଏକ ନୂଆ ରଥ ତିଆରି କରାଯାଏ । ମହାଶିବରାତ୍ରି ଦିନ ସେହି ସ୍ଥାନ ସମର୍ପିତ ହୋଇଥାଏ । ୨୦୪୩ ବିଏସ ସମୟରେ ସେହି ସ୍ଥାନ ନଷ୍ଟ ହେବାପରେ ୨୦୪୫ରେ ପୁନର୍ନିର୍ମାଣ କରାଯାଇଥିଲା । ଦଇଲେଖ ଡିଡିସି ସାହାଯ୍ୟରେ ସମସ୍ତ ଐତିହାସିକ ସଂରଚନା ଗୁଡିକର ପୁନର୍ନିମାଣ କରାଯାଇଥିଲା ।
ଅଲିଗଡ଼ ଏକ ଭାରତୀୟ ପୌର ପରିଷଦ   ଅଟେ । ଏହା ଉତ୍ତର ପ୍ରଦେଶର ଆଲି‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅଲିଗଡ଼ ୨୭.୮୮୩୩ ଉତ୍ତର ଅକ୍ଷାଂଶ ଓ ୭୮.୦୭୪୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅଲିଗଡ଼ ସହରର ମୋଟ ଜନସଂଖ୍ୟା ୬୬୭୭୩୨ ଅଟେ । ସେଥି ମଧ୍ୟରୁ ୫୩.୪୯% ଜଣ ପରୁଷ ହୋଇଥିବା ବେଳେ ୪୬.୫୧% ଜଣ ନାରୀ ଅଟନ୍ତି । ଅଲିଗଡ଼ର ସାକ୍ଷରତା ହାର ୫୫.୦୦% ଅଟେ । ଏହା ଜାତୀୟ ହାରଠାରୁ ୯.୮୪% ପ୍ରତିଶତ କମ ଅଟେ । ସେଥିରୁ ୩୨.୫୨% ପ୍ରତିଶତ ପୁରୁଷ ଓ ୨୨.୪୯% ନାରୀ ଅଟନ୍ତି । ୧୫.୫୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଅଲିଗଡ଼ର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଅଲିଗଡ଼ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୩ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୧ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୭୫୧.୮ / ହୋଇଥାଏ ।
ଆବାମେଟାପିର  (ଇଂରାଜୀ ଭାଷାରେ ), ଜେଗ୍ଲିଜେ   ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ମୁଣ୍ଡ ଉକୁଣୀ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଅତିକମରେ ଛଅ ମାସ ବୟସର ହୋଇଥିବା ବ୍ୟକ୍ତିଙ୍କଠାରେ ଏହା ବ୍ୟବହାର କରାଯାଇପାରିବ । ଏହା କେଶ ଏବଂ ଖପୁରୀ ଆବରଣରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମର ଲାଲ ରଙ୍ଗ, ରାସ, ଜ୍ୱାଳା, ବାନ୍ତି, ଆଖି ଉତ୍ତେଜନା, ଗଲୁ ଏବଂ କେଶ ରଙ୍ଗ ପରିବର୍ତ୍ତନ ହୋଇପାରେ । ଏହା ପାଟିରେ ଦେଲେ ବେଞ୍ଜାଇଲ ଆଲକୋହୋଲ ବିଷକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ମେଟାଲୋପ୍ରୋଟିନେଜ ପ୍ରତିରୋଧକ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଆବାମେଟାପିର ଅନୁମୋଦନ କରାଯାଇଥିଲା । ୨୦୨୨ ସୁଦ୍ଧା ବ୍ରିଟେନ କିମ୍ବା ୟୁରୋପରେ ଏହା ଅନୁମୋଦିତ ହୋଇନଥିଲା । ୨୦୨୨ ସୁଦ୍ଧା ଏହା ଆମେରିକାରେ ବ୍ୟବସାୟିକ ସୂତ୍ରରେ ଉପଲବ୍ଧ ହୋଇନଥିଲା ।
ଶୟଦ ନଜିର ଅଲି  (8 ଜୁନ , 1906-18 ଫେବୃଆରୀ 1975 ) ଜଣେ ପୁରାତନ ଭାରତୀୟ କ୍ରିକେଟ ଖେଳାଳି  । ନଜିର ଅଲଲି ଜଣେ ଆକ୍ରାମକ ବେଟସ ମେନ ଓ ମଧ୍ୟ ଗତି ବୋଲର । ସେ ଜଣେ ଉତ୍ତମ କ୍ଷେତ୍ରରକ୍ଷ୍ଯକ ମଧ୍ୟ ଥିଲେ । 1926/27 ମସିହାରେ ଦଳର ଭାରତ ଗସ୍ତ ସେ ଅଧିନାଯକଙ୍କୁ ପ୍ରଭାବିତ କରିଥିଲେ । ପଟିଆଲାର ମହାରାଜା ତାଙ୍କୁ ଇଂଲଣ୍ଡ ବିଦ୍ୟୁତ ଇଂଜିନିଯରିଂ ପଢେଇବା ପାଇଁ ପଠେଇଥିଲେ । ସେ ସେଠାରେ ଶସେକ୍ସ ଦଳ ପାଇଁ ଖେଳିଥିଲେ ଓ ସେଠାରୁ ଫେରିବା ପରେ ଭାରତରେ ଖେଳିଥିଲେ । . ଭାରତ ଖେଳିଥିବା ସର୍ବପ୍ରଥମ ଟେଷ୍ଟରେ ନଜିର ଅଲି ଖେଳିଥିଲେ ଓ 13 ଏବଂ 6 ରନ କରିଥିଲେ । ସେ ସମୁଦାୟ ଟୁର ମେଚରେ 1020 ରନ ସହ 23ଟି ୱିକେଟ ନେଇଥିଲେ । ୟର୍କ ଶାଇର ବିରୁଦ୍ଧରେ ଭରତ ଥରେ 66 ରନରେ ଅଲ ଔତ ହେଇଥିଲା ଓ ନଜିର ସେଥିରେ 52 ରନ କରିଥିଲେ । ସେଥିରେ ସେ 5ଟି ଚଉକା ଓ 3ଟି ଛକା ମାରିଥିଲେ । ମାଦ୍ରାସ ସହରରେ ନଜିର ଇଂଲଣ୍ଡ ସହ ଅନନ୍ୟ ଏକ ଟେଷ୍ଟ ଖେଳିଥିଲେ । ପରେ ସେ ପାକିସ୍ଥାନରେ ବସବାସ କରି ସେଠାରେ ପ୍ରଶାସନ କାର୍ଯ୍ୟରେ ରହିଲେ ।
ପ୍ଲୁରା ସ୍ରାବ ରୋଗରେ ଫୁସ୍‌ଫୁସ୍ ଚାରିପାଖରେ ଥିବା ପ୍ଲୁରା ଆସ୍ତରଣ ମଧ୍ୟରେ ଅତ୍ୟଧିକ ତରଳ ପଦାର୍ଥ ଭର୍ତ୍ତିହୋଇଯାଏ । ଛାତି ଯନ୍ତ୍ରଣା, କାଶ ଏବଂ ଅଣନିଶ୍ୱାସ ଇତ୍ୟାଦି ଲକ୍ଷଣଗୁଡ଼ିକ ପରିବର୍ତ୍ତନଶୀଳ ହୋଇପାରେ  ପ୍ରଥମେ ବ୍ୟାୟାମ ସହିତ ନିଶ୍ୱାସ ପ୍ରଶ୍ୱାସ ଉପସ୍ଥିତ ହୋଇପାରେ  ତରଳ ପଦାର୍ଥ ଦୁଇ ପ୍ରକାର ଭାବରେ ଜିମିଯାଏ ଯଥା: ଏଗ୍‌ଜୁଡେଟ ଓ ଟ୍ରାନ୍‌ଜୁଡେଟ  ପ୍ରଦାହ, ଅର୍ବୁଦ, ସଂକ୍ରମଣ କିମ୍ବା ଫୁସଫୁସରେ ଆଘାତ ହେତୁ ଏଗ୍‌ଜୁଡେଟ ହୁଏ । ହୃଦଘାତ, କିଡନୀ ଜନିତ ସମସ୍ୟା, ଯକୃତ ବିଫଳତା, ପେରିଟୋନିଆଲ୍ ଡାୟଲିସିସ୍ କିମ୍ବା ପୁଷ୍ଟିହୀନତା ହେତୁ ଟ୍ରାନ୍‌ଜୁଡେଟ୍ ହୁଏ। ଅନ୍ୟାନ୍ୟ କାରଣ ମଧ୍ୟରେ ଫୁସଫୁସ ଏମ୍ବୋଲାଇଜିମ୍, କିଛି ଔଷଧ, ରାଡିଏସନ ଥେରାପି କିମ୍ବା ଏସୋଫେଗସ ଫାଟିବା ଯୋଗୁ ଏହା ହୋଇପାରେ । ସାଧାରଣତଃ ଛାତି ଏକ୍ସ-ରେ କିମ୍ବା ଅଲଟ୍ରାସାଉଣ୍ଡଦ୍ୱାରା ରୋଗ ନିର୍ଣ୍ଣୟ କରାଯାଏ  ଏହାର ମୂଳ କାରଣ ନିର୍ଣ୍ଣୟ କରିବା ନିମନ୍ତେ ଥୋରେସେଣ୍ତେସିସ କରି କିଛି ତରଳ ପଦାର୍ଥ କାଢ଼ିଦିଆଯାଏ ଓ ଏହା ଏହା ଚିକିତ୍ସା କରିବାରେ ମଧ୍ୟ ସାହାଯ୍ୟ କରେ  ଅନ୍ତର୍ନିହିତ କାରଣ ଆଡ଼କୁ ଅଧିକ ଚିକିତ୍ସା କରାଯାଏ। ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ 1.5 ନିୟୁତ ଲୋକ ଏହି ରୋଗଦ୍ୱାରା ପ୍ରଭାବିତ ହୁଅନ୍ତି।
ଫ୍ଲାଇଙ୍ଗ୍ ଅଫିସର୍ ଅଞ୍ଜଳି ଗୁପ୍ତା, ଭାରତୀୟ ଆକାଶ ବାହିନୀର ଜଣେ ଅଧିକାରୀ । ସେ କୋର୍ଟ୍ ମାର୍ସାଲ୍ ହେବାରେ ପ୍ରଥମ ଭାରତୀୟ ମହିଳା । ସେ ବାଙ୍ଗାଲୋରରେ ଥିବା ଏୟାର୍‌କ୍ରାଫ୍ଟ୍ ସିଷ୍ଟମ୍ ଏଣ୍ଡ୍ ଟେଷ୍ଟିଂ ଏଷ୍ଟାବ୍ଲିସ୍‌ମେଣ୍ଟ୍‌ରେ କାର୍ଯ୍ୟରତ ଥିଲେ । ସେ ଜଣେ ବିଦ୍ୟାଳୟ ଶିକ୍ଷୟିତ୍ରୀ ଓ ବ୍ୟାଙ୍କ୍ ଅଫିସର୍‌ଙ୍କ ଦ୍ୱିତୀୟ ଝିଅ । ସେ ଦିଲ୍ଲୀ ବଶ୍ୱବିଦ୍ୟାଳୟରୁ ସୋସିଓଲୋଜିରେ ଏମ୍‌ଫିଲ୍ ଅର୍ଜନ କରି ପ୍ରଥମେ ୨୦୦୧ରେ ବେଲ୍‌ଗାମ୍‌ରେ ଚାକିରୀ ଆରମ୍ଭ କରିଥିଲେ ।
ମୋତିସମ ଲିଙ୍ଗ ପାପ୍ୟୁଲ  ଇଂରାଜୀ ଭାଷାରେ   ରୋଗରେ ସାଧାରଣଃ ଲିଙ୍ଗରେ ଛୋଟ ଫୁଲା ହୋଇପାରେ । ଲିଙ୍ଗ ମୁଣ୍ଡ ଚାରି ପାଖରେ ୧ରୁ ୪ ମିମି ମଧ୍ୟରେ ଆକାର, ଧଳା କିମ୍ବା ମାଂସ ରଙ୍ଗର, ଚିକ୍କଣ ଏବଂ ଅର୍ଦ୍ଧ ଗୋଲାକାର ହୋଇଥାଏ ଏବଂ ବେଳେବେଳେ ଏକ ବା ଅନେକ ଧାଡିରେ ଲିଙ୍ଗରେ ଦେଖାଯାଏ । ଜଣେ କୃଷ୍ଣକାୟ ଲୋକଙ୍କଠାରେ ସେ ଗୁଡ଼ିକ ସାଧାରଣତଃ ଧଳା ଦେଖାଯାଏ । ସେଗୁଡ଼ିକ ଯନ୍ତ୍ରଣାହୀନ, କର୍କଟ ରୋଗହୀନ ଏବଂ ବିପଦାହୀନ ହୁଅନ୍ତି । ତାନସେଗୁଡ଼ିକ ହେଉଛି ଏକ ପ୍ରକାର ଆଞ୍ଜିଓଫାଇବ୍ରୋମା, ଯାହାର କାର୍ଯ୍ୟ ଭଲ ଭାବରେ ଜଣାପଡି ନାହିଁ । ସେମାନଙ୍କୁ ବେଳେବେଳେ ପେନିଲ୍ ମେରୁଦଣ୍ଡର ଅବଶିଷ୍ଟାଂଶ ଭାବରେ ବର୍ଣ୍ଣନା କରାଯାଏ, ଯାହା ଅନ୍ୟ କେତେକ ପ୍ରାଣୀମାନଙ୍କ ଦେହରେ ସମାନ ସ୍ଥାନରେ ଦେଖାଯାଏ ଓ ଏହା ସେମାନଙ୍କର ଏକ ସମ୍ବେଦନଶୀଳ ବୈଶିଷ୍ଟ୍ୟ । ପାପ୍ୟୁଲ ଗୁଡ଼ିକରୁ ଏକ ପ୍ରକାର ତେଲ ଭଳି ପଦାର୍ଥ ନିର୍ଗତ ହୁଏ ଯାହା ଲିଙ୍ଗର ମୁଣ୍ଡକୁ ଆର୍ଦ୍ର କରିଥାଏ । ଏହାକୁ ଦେଖିକରି ରୋଗ ନିର୍ଣ୍ଣୟ କରାଯାଏ । ଡର୍ମୋସ୍କୋପିରେ ସେଗୁଡ଼ିକ ଏକ କୋବଲଷ୍ଟୋନ ପରି ଦେଖାଯାଏ, କେନ୍ଦ୍ରୀୟ ବିନ୍ଦୁ କିମ୍ବା କମା ଆକୃତିର ରକ୍ତନାଳୀ ଓ କାତି ଛାଡ଼େନାହିଁ । ଏକ ତନ୍ତୁ ବାୟୋପ୍ସିରେ ଘନ ସଂଯୋଗକାରୀ ତନ୍ତୁ, ଫାଇବ୍ରୋବ୍ଲାଷ୍ଟ ଏବଂ ଅନେକ ରକ୍ତବାହୀ ନାଳୀ ଦେଖାଯାଏ । ବେଳେବେଳେ ଏହି ରୋଗର ଯୌନାଙ୍ଗ ଭାତୁଡ଼ି, ଯୌନାଙ୍ଗ ଭାତୁଡ଼ି, ମୋଲୁସ୍କମ କୋଣ୍ଟାଜିଓସମ୍, ସେବାସିଅସ୍ ହାଇପରପ୍ଲାସିଆ କିମ୍ବା ଲାଇଚେନ ନାଇଟିଡସ୍ ଭ୍ରମ ହୁଏ । ସାଧାରଣତଃ ଆଶ୍ୱାସନା ଦିଆଯାଏ ଏବଂ କୌଣସି ଚିକିତ୍ସା ଆବଶ୍ୟକ ହୁଏନି । କାଉନସେଲିଂ, କ୍ରାୟୋଥେରାପି, ଲେଜର ଥେରାପି, କିମ୍ବା ଖିଅର କର୍ତ୍ତନ ଭଳି ବିକଳ୍ପ କରାଯାଇପାରେ । କ୍ଷତିକାରକ ପଦାର୍ଥ ସହିତ ଜଡିତ କେତେକ ଘରୋଇ ଉପଚାର କ୍ଷତିକାରକ ହୋଇପାରେ । ସେଗୁଡ଼ିକ ବିସ୍ତାର ହୁଏ ନାହିଁ ଏବଂ ପ୍ରାୟତ ସ୍ୱତଃ ପ୍ରବୃତ୍ତ ଭାବରେ ଉପଶମ ହୋଇଯାଏ  ପିପିପି ଏକ ସାଧାରଣ ରୋଗ, ଅର୍ଦ୍ଧେକ ଯୁବକ ପୁରୁଷଙ୍କଠାରେ ଦେଖାଯାଏ । ଅସୁନ୍ନତ ଲୋକମାନଙ୍କଠାରେ ଅଧିକ ଦେଖାଯାଏ । ସେଗୁଡ଼ିକ ପ୍ରଥମେ ୧୭୦୦ମସିହାରେ ବର୍ଣ୍ଣନା କରାଯାଇଥିଲା ଏବଂ ୧୯୬୪ ମସିହାରେ  "ମୋତି ପେନିଲ୍ ପେପୁଲସ୍"  ଶବ୍ଦ ପ୍ରସ୍ତୁତ କରାଯାଇଥିଲା। କେତେକ ଯୌନ ସଂକ୍ରମଣର ସମାନତା ହେତୁ ସେମାନଙ୍କୁ ଦେଖିବା କଷ୍ଟଦାୟକ ମନେହୁଏ।
ଭାରତ ୧୯୬୮ରୁ ଆରମ୍ଭ ହେଇଥିବା ସମସ୍ତ ଗ୍ରୀଷ୍ମକଲିନ ପାରା ଅଲିମ୍ପିକରେ ଭାଗ ନେଇ ଆସୁଛି । ଚଳିତ ବର୍ଷ ବ୍ରାଜିଲର ଋଓଠାରେ ଅଲିମ୍ପିକ ହେଲା ପରେ ହେଇଥିବା ପର ଅଲିମ୍ପିକରେ ଭାଗ ନେଇ ଅଦ୍ଭୂତପୂର୍ବ ସଫଳତା ମଧ୍ୟ ପାଇ ଦେଶକୁ ଗର୍ବିତ କରିଛି । ୧୯୭୨ ପର ଅଲିମ୍ପିକରେ ଭାଗ ନେଇ ଭାରତର ମୁରଳିକାନ୍ତ ପେଟକାର ୫୦ ମିଟର ଫ୍ରିଷ୍ଟାଇଲ ସନ୍ତରଣରେ ବିଶ୍ୱ ରେକର୍ଡ ସମୟ ୩୭.୩୩ ସେକେଣ୍ଡ ସହ ପ୍ରଥମ ସ୍ୱରନା ପଦକ ଭାରତ ପାଇଁ ଆଣିଥିଲେ ।୧୯୮୪ରେ ଯୋଗୀଣ୍ଡର ସିଂହ ବେଦି ଶଟ ପୁଟରେ ରୋପ୍ୟ ପଦକ ପାଇଥିଲେ । ସେ ସେହି ଅଲିମ୍ପିକରେ ଡ଼ିସକସ ଓ ଜାଭେଲିନ ରେ ମଧ୍ୟ କାଂସ୍ୟ ପଦକ ପାଇଥିଲେ । ପୁଣି ଭୀମରାଓ କେସରକାର ଜାଭେଲିନରେ ରୋପ୍ୟ ପଦକ ପାଇ ଭରତକୁ ୩୭ ତମ ସ୍ଥାନ ପାଇବାରେ ସାହାଯ୍ୟ କରିଥିଲେ . ସେଓଲଠାରେ ହେଇଥିବା ପର ଅଲିମ୍ପିକରେ ୧୯୮୮ ମସିହାରେ ମଧ୍ୟ ଭାଗ ନେଇ ଭାରତ ବିଶେଷ ସାଗଫଳତା ପାଇ ନ ଥିଲା । ୨୦୦୪ ଏଥେନ୍ସ ପର ଅଲିମ୍ପିକରେ ଭରତର ଦେବେନ୍ଦ୍ର ଝାଝରିଆ ଜାଭେଲିନରେ ସ୍ୱର୍ଣ୍ଣ ପଦକ ପାଇଲେ ଓ ତାଙ୍କ ଦଳ ସାଥି ରାଜିନ୍ଦର ସିଂହ ୱେଟ ଲିଫ୍ଟିଂରେ କାଂଶ ପଦକ ଆଣିଲେ । ୨୦୧୨ ଲଣ୍ଡନ ପର ଅଲିମ୍ପିକରେ ଏନ  ଗିରିଶ ଉତ୍ଛ ଡିଆଁରେ ରୋପ୍ୟ ପଦକ ହାସଲ କଲେ । ଏହି ବର୍ଷ ଋଓ ପର ଅଲିମ୍ପିକରେ ଭାରତୀୟମାନେ ଖୁବ ଉନ୍ନତ ପ୍ରଦର୍ଶନ ସହ ୨ଟି ସ୍ୱର୍ଣ୍ଣ , ୧ଟି ରୋପ୍ୟ ଓ ୧ଟି କାଂଶ ପଦକ ପାଇଥିଲେ । ଦେବେନ୍ଦ୍ର ଝାଝାରିଆ , ଓ ମାରିଆପ୍ପନ ଥଙ୍ଗଭେଲୁ ସ୍ୱର୍ଣ୍ଣ ପଦକ ପାଇଥିଲେ । ଗ୍ରୀଷ୍ମ କାଳୀନ ପାରା ଅଲିମ୍ପିକରେ ଭାରତୀୟ ପଦକ ବିଜେତା ଗଣ ୨୦୧୨ ପାରା ଅଲମ୍ପିକ କିନ୍ତୁ ବହୁଳ ଭାବରେ ଅବ୍ୟବସ୍ଥା ଓ ଅନୁଶାସନ ହୀନତା ଭିତରେ ଗତି କରି ଭାରତୀୟମାନଙ୍କୁ ବ୍ୟଥା ଦେଇଥିଲା ।
ସମାଜ ପତି ଜଣେ ଓଡ଼ିଆ ଅଭିନେତା ଥିଲେ । ସେ ମଞ୍ଚ ନାଟକ ଠାରୁ ଆରମ୍ଭ କରି ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ, ରେଡିଓ ନାଟକ ଆଦିରେ କାମ କରିଥିଲେ । ପ୍ରଥମେ ସେ ମଞ୍ଚ ନାଟକରେ କାମ କରିଥିଲେ ଏବଂ ୧୯୯୪ ମସିହାରେ ପ୍ରଥମ କରି ଓଡ଼ିଆ କଥାଚିତ୍ର ଗୋପରେ ବଢ଼ୁଚି କଳାକହ୍ନେଇ ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ, ସେ ଭାଇ ହେଲା ଭଗାରି ଓ କଥା ରହିଗଲା କାଳକାଳକୁରେ କାମ କରିଥିଲେ । ଇଟିଭି ଓଡ଼ିଆରେ ପ୍ରସାରିତ ଦୂରଦର୍ଶନ ଧାରାବାହିକ ତୁଳସୀରେ ସେ ଖଳନାୟକ ଭାବରେ କାମ କରିଥିଲେ । ଅଭିନୟ ଜୀବନ ଅଭିନୀତ କଥାଚିତ୍ର ଗୋପରେ ବଢ଼ୁଛି କଳା କହ୍ନେଇ - ୧୯୯୪ ଭାଇ ହେଲା ଭଗାରି - ୧୯୯୪ କଥା ରହିଗଲା କାଳ କାଳକୁ - ୧୯୯୯ ଅଭିନୀତ ଧାରାବାହିକ ତୁଳସୀ - ଇଟିଭି ଓଡ଼ିଆ ଅଭିନୀତ ନାଟକ ଫେରିଯାଅ ରାମଚନ୍ଦ୍ର ଛଉ ନାଟକ ସଂବାଳୁଆ ନିଶାନ୍ତ ପାର୍ଥ କ୍ୟାନସର ଔରଙ୍ଗଜେବ ବ୍ୟକ୍ତିଗତ ଜୀବନ ସେ ଅଭିନେତା ଅସୀତ ପତିଙ୍କ ପୁତୁରା ଏବଂ ତାଙ୍କ ପାଇଁ ଅଭିନୟ ଜଗତରେ ପ୍ରବେଶ କରିଥିଲେ । ୨୦୨୪ ମସିହାର ଅଗଷ୍ଟ ୧ ତାରିଖରେ, ୬୧ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।
ଅନନ୍ତିନୀ ମିଶ୍ର ଜଣେ ଶିଶୁ ଲେଖିକା । ସେ ଇଂରାଜୀରେ ଲେଖନ୍ତି । ସେ ବର୍ତ୍ତମାନ ୧୧ଶ ଶ୍ରେଣୀରେ ପାଠ ପଢ଼ନ୍ତି । ତାଙ୍କର ୬ଟି ପୁସ୍ତକ ପ୍ରକାଶିତ ହୋଇସାରିଛି । ସଂକ୍ଷିପ୍ତ ଜୀବନୀ ସେ ବ୍ରହ୍ମପୁରର ମୂଳ ବାସିନ୍ଦା ଓ ବର୍ତ୍ତମାନ ନୂଆ ଦିଲ୍ଲୀଠାରେ ରୁହନ୍ତି । ତାଙ୍କ୍ ପିତାଙ୍କ ନାମ ସୁରଞ୍ଜିତ ମିଶ୍ର ଓ ମାତାଙ୍କ ନାମ ନୟାନ୍ତର ପାଢ଼ୀ । ୧୦ ବର୍ଷ ବୟସରେ ସେ ଟ୍ରେଜର ଅଫ ସର୍ଟ ଷ୍ଟୋରୀଜ ପୁସ୍ତକ ଲେଖି ଲୋକଲୋଚନକୁ ଆସିଥିଲେ । ତାଙ୍କ ଲିଖିତ କିଛି ପୁସ୍ତକ ଓଡ଼ିଆରେ ମଧ୍ୟ ଅନୁବାଦ କରାଯାଇଛି ।
ମୀନାବଜାର ଏକ ମାସିକ ଓଡ଼ିଆ ଶିଶୁସାହିତ୍ୟ ପତ୍ରିକା । ପ୍ରଜାତନ୍ତ୍ର ପ୍ରଚାର ସମିତି ଏହାକୁ ପ୍ରକାଶ କରିଥାଏ । ମହେଶ୍ୱତା ମହତାବ ବର୍ତ୍ତମାନ ଏହାର ସମ୍ପାଦକ ଓ ତାଙ୍କ ଆଗରୁ ଜହୁରୀ ଭାଇ ନାମରେ ଜଣା ରାମ ପ୍ରସାଦ ମହାନ୍ତି ପ୍ରତିଷ୍ଠାତା-ସମ୍ପାଦକ ଥିଲେ । ଏଥିରେ ପିଲାଙ୍କ ପାଇଁ ଛୋଟ ଛୋଟ ଗପ, କବିତା ଓ ପ୍ରବନ୍ଧ ଆଦି ପ୍ରକାଶ ପାଇଥାଏ ।  "ଜହୁରି ଭାଇଙ୍କ ଚିଠି" ,  "ରଙ୍ଗ ଦିଅ" ,  "ବିନ୍ଦୁ ଯୋଡ଼"  ଆଦି ବିଭାଗ ନିୟମିତ ଭାବେ ବାହାରିଥାଏ ।
ଜାଏଣ୍ଟ ସେଲ ଆର୍ଟେରାଇଟିସ ବା ଜିସିଏ , ଅନ୍ୟ ନାମ ଟେମ୍ପୋରାଲ ଆର୍ଟେରାଇଟିସ  (ଇଂରାଜୀ ଭାଷାରେ , ) ଏକ ପ୍ରଦାହ   ରୋଗ ଯାହା ରକ୍ତନଳୀକୁ   ଆକ୍ରମଣ କରିଥାଏ  । ଏହି ରୋଗ ହେଲେ ମୁଣ୍ଡ ବିନ୍ଧା, ଟେମ୍ପ୍ଲ ସ୍ଥାନରେ ଯନ୍ତ୍ରଣା, ଫ୍ଲୁ ଭଳି ଲକ୍ଷଣ , ଦ୍ୱୈତ ଦୃଷ୍ଟି  , ପାଟି ଖୋଲିବାକୁ କଷ୍ଟ ହେବା ଇତ୍ୟାଦି ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ଅଫଥାଲମିକ ଧମନୀ ଅବରୋଧ ହେବା ଯୋଗୁ ରୋଗୀ ଅନ୍ଧ ହୋଇପାରେ, ଆଓର୍ଟିକ ଡିସେକସନ  , ଆଓର୍ଟିକ ଆନିଉରିଜ୍ମ   ଆଦି ରୋଗ ସୃଷ୍ଟି ହୁଏ । ଏହି ରୋଗ ସାଥୀରେ ଅନେକ ସମୟରେ ପଲିମ୍ୟାଲଜିଆ ରିଉମାଟିକା   ରୋଗ ଥାଏ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ବଡ଼ ଧମନୀର କାନ୍ଥରେ ଥିବା କ୍ଷୁଦ୍ର ରକ୍ତନଳୀମାନଙ୍କର   ପ୍ରଦାହ ହେବା ଯୋଗୁ ରୋଗ ହୁଏ । ମୂଖ୍ୟତଃ ମୁଣ୍ଡ ଓ ବେକର ରକ୍ତନଳୀମାନ ଆକ୍ରାନ୍ତ ହୁଅନ୍ତି, ଛାତିରେ ମଧ୍ୟ ଆକ୍ରମଣ ହୋଇପାରେ । ଲକ୍ଷଣ, ରକ୍ତ ପରୀକ୍ଷା ଓ ମେଡିକାଲ ଇମେଜିଙ୍ଗ  ( : ) କରି ରୋଗ ନିର୍ଣ୍ଣୟ କରାଯାଏ ଓ ଟେମ୍ପୋରାଲ ଧମନୀର   ବାୟୋପ୍ସି   ସାହାଯ୍ୟରେ ନିଶ୍ଚିତ କରାଯାଏ  । ରୋଗ ଥାଇ ମଧ୍ୟ ୧୦% ରୋଗୀଙ୍କର ଟେମ୍ପୋରାଲ ଧମନୀରେ କୌଣସି ଅସୁବିଧା ନଥାଏ । ପ୍ରେଡନିସୋନ   ଭଳି ଗ୍ଲୁକୋକର୍ଟିକଏଡସ   ଅଧିକ ମାତ୍ରାରେ ଦେଇ ଏହାର ଚିକିତ୍ସା କରାଯାଏ । ଲକ୍ଷଣ ଉପଶମ ହୋଇଯିବା ପରେ ଔଷଧ ମାତ୍ରା ମାସକୁ ୧୫% କମେଇ ଦିଆଯାଏ । କମ ମାତ୍ରା ଦିଆଯିବା ପରେ ପରବର୍ତ୍ତୀ ବର୍ଷ ଧୀରେ ଧୀର ଆହୁରି କମ ଦିଆଯାଏ । ଅସ୍ଥି କ୍ଷୟ ରୋକିବାକୁ ବାଇଫସଫୋନେଟ   ଓ ପାକସ୍ଥଳୀ ସମସ୍ୟା ଲାଘବ ନିମନ୍ତେ ପ୍ରୋଟିନ ପମ୍ପ ଇନହିବିଟର   ଦିଆଯାଏ । ବର୍ଷକୁ ୫୦ ବର୍ଷ ବୟସରୁ ଅଧିକ ପ୍ରତି ୧୫,୦୦୦ ଜଣ ବ‌ୟସ୍କ ଲୋକଙ୍କ ମଧ୍ୟରୁ ଜଣକୁ ଏହି ରୋଗ ହୁଏ । ୫୦ ବର୍ଷ ବୟସ ଉପରେ ରୋଗ ହେଉଥିଲେ ମଧ୍ୟ ୭୦ ବର୍ଷ ବୟସ ପରେ ସାଧାରଣତଃ ଅଧିକ ହୁଏ । ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ଆକ୍ରାନ୍ତ ହୋଇଥାଆନ୍ତି । ଉତ୍ତର ୟୁରୋପ ଜାତ ବ୍ୟକ୍ତି ଅଧିକ ଆକ୍ରାନ୍ତ ହୁଅନ୍ତି । ଆୟଷ ପ୍ରାୟ ସାଧାରଣ ରହେ । ସନ ୧୮୯୦ରେ ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରାଯାଇଥିଲା ।
ରଣବୀର କପୁର  (  ; ଜନ୍ମ: ୨୮ ସେପ୍ଟେମ୍ବର ୧୯୮୨) ଜଣେ ଭାରତୀୟ କଥାଚିତ୍ର ଅଭିନେତା ଏବଂ ଚଳଚ୍ଚିତ୍ର ପ୍ରଯୋଜକ  । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଥାନ୍ତି । ଆଜିର ହିନ୍ଦୀ କଥାଚିତ୍ର ଜଗତର ନାୟକମାନଙ୍କ ମଧ୍ୟରେ ଅଧିକ ପାରିଶ୍ରମିକ ନେଉଥିବା ଲୋକପ୍ରିୟ ଅଭିନେତାମାନଙ୍କ ଭିତରୁ ରଣବୀର ଅନ୍ୟତମ । ସେ ପାଞ୍ଚଥର ଫିଲ୍ମ‌ଫେୟାର ପୁରସ୍କାର ସ‌ହ ଅନେକ ପୁରସ୍କାର ପାଇଁ ମନୋନୀତ ହୋଇଛନ୍ତି ଏବଂ ବିଜୟୀ ହୋଇଛନ୍ତି । ରଣବୀର କପୁର ହିନ୍ଦୀ କଥାଚିତ୍ର ଜଗତର ପ୍ରଭାବଶାଳୀ କପୁର ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଋଷି କପୁର ଏବଂ ମାଆ ନୀତୁ ସିଂହ, ଜେଜେ ରାଜ୍ କପୁର, ବଡ଼ବାପା ରଣଧୀର କପୁର ଆଦି ହିନ୍ଦୀ କଥାଚିତ୍ର ଜଗତର ସଫଳତମ ଅଭିନେତା । ଏଥିସ‌ହ ତାଙ୍କ ପରିବାରର ଶମୀ କପୁର, କରୀନା କପୁର, କରିସ୍ମା କପୁର କଥାଚିତ୍ର ଜଗତରେ ପ୍ରସିଦ୍ଧ କଳାକାର । ରଣବୀର ଚଳଚ୍ଚିତ୍ର ଜଗତକୁ ନିଜର ପେଶା ଭାବରେ ଗ୍ରହଣ କରିବା ପାଇଁ ସ୍କୁଲ ଅଫ୍ ଭିଜୁଆଲ୍ ଆର୍ଟ୍‌ସ୍‌ ଏବଂ ଲି ଷ୍ଟାସ୍‌ବର୍ଗ ଥିଏଟର ଆଣ୍ଡ୍ ଫିଲ୍ମ ଇନିଷ୍ଟିଚିଉଟ୍‌ରୁ ଶିକ୍ଷା ଗ୍ରହଣ କରିଥିଲେ । ୨୦୦୫ ମସିହରେ ସେ ନିର୍ଦ୍ଦେଶକ ସଞ୍ଜୟ ଲୀଳା ବଂଶାଳୀଙ୍କର ସ‌ହ କାର୍ଯ୍ୟ କରିଥିଲେ । ଏହି ଚଳଚ୍ଚିତ୍ରରେ ସେ ଜଣେ ସ‌ହ-ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ଏହାପରେ ସେ ୨୦୦୭ ମସିହାରେ ସାବରିଆ କଥାଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସଞ୍ଜୟ ଲୀଳା ବଂଶାଳୀ, ମାତ୍ର ଏହି କଥାଚିତ୍ରଟି ସଫଳ ହୋଇପାରିନଥିଲା । ତ‌ଥାପି ଏହି କଥାଚିତ୍ରଟି ପାଇଁ ରଣବୀରଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତ ନାୟକ ପୁରସ୍କାର ମିଳିଥିଲା । ଏହାପରେ ୨୦୦୯ ମସିହାର ରଣବୀରଙ୍କର କଥାଚିତ୍ର ୱେକ୍ ଅପ୍ ସିଡ୍, ଅଜବ୍‌ ପ୍ରେମ୍ କି ଗଜବ୍ କାହାନୀ, ରକେଟ୍ ସିଂହ: ସେଲ୍‌ସ୍‌ମ୍ୟାନ୍ ଅଫ୍ ଦି ଇଅର ସଫଳ ହୋଇଥିଲା । ୨୦୧୧ର କଥାଚିତ୍ର ରକ୍‌ଷ୍ଟାର୍ ଏବଂ ୨୦୧୨ର କଥାଚିତ୍ର ବର୍ଫି ରଣବୀରଙ୍କୁ ଲଗାତାର ଦୁଇଟି ଫିଲ୍ମ‌ଫେୟାର ପୁରସ୍କାର ଆଣିଦେଇଥିଲା । ଏହି ଦୁଇଟି କଥାଚିତ୍ର ପାଇଁ ସେ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତା ପୁରସ୍କାର ପାଇଥିଲେ । ଏହପରେ ୨୦୧୩ରେ ରଣବୀରଙ୍କର ଚଳଚ୍ଚିତ୍ର ୟେଃ ଯବାନୀ ହୈ ଦିୱାନୀ ବ‌ହୁତ ଆୟ କରିଥିଲା ଏବଂ ହିନ୍ଦୀ କଥାଚିତ୍ର ଜଗତରେ ରଣବୀରଙ୍କୁ ଜଣେ ସଫଳ ନାୟକ ଭାବରେ ସ୍ଥାନିତ କରିଥିଲା । ଏହାପରେ ତାଙ୍କର କିଛି ଚଳଚ୍ଚିତ୍ର ଭଲ ବ୍ୟବସାୟ କରିପାରିନଥିଲା ଏବଂ ୨୦୧୬ ମସିହାରେ ଏ ଦି୍ଲ ହୈ ମୁକ୍ସିଲ୍ ଚଳଚ୍ଚିତ୍ର ଭଲ ଆୟ କରିଥିଲା । ଅଭିନୟ ବ୍ୟତୀତ ରଣବୀର ବିଭିନ୍ନ ସାମାଜିକ ସେବା ସଂସ୍ଥା ସ‌ହ କାର୍ଯ୍ୟ କରୁଛନ୍ତି । ତାଙ୍କର ନିଜର ଗୋଟିଏ ଚଳଚ୍ଚିତ୍ର ପ୍ରଯୋଜନା ସଂସ୍ଥା ଅଛି । ଏହି ସଂସ୍ଥାଟି ହେଉଛି ସୁରୁ ପ୍ରଡ଼କ୍ସନ୍‌ସ୍ । ଏଥିସ‌ହ ସେ ଇଣ୍ଡିଆନ୍ ସୁପର୍ ଲିଗ୍‌ର ମୁମ୍ବାଇ ସିଟି ଫ୍ରାନ୍ଚାଇଜ୍‌ର ଫୁଟବଲ ଦଳର ଅନ୍ୟତମ ମାଲିକ । ରଣବୀର କପୁର ସବୁବେଳେ ତାଙ୍କର ପ୍ରେମ ସମ୍ପର୍କ ପାଇଁ ମଧ୍ୟ ଚର୍ଚ୍ଚାରେ ରହି ଆସିଛନ୍ତି । ସେ ସପ୍ତମ ଶ୍ରେଣୀରେ ପଢ଼ୁଥିବାବେଳେ ପ୍ରଥମେ ଏଥିପାଇଁ ଚର୍ଚ୍ଚାରେ ଆସିଥିଲେ । ଏହାପରେ ୨୦୦୮ରେ ଦୀପିକା ପାଦୁକୋନଙ୍କ ସ‌ହ ତାଙ୍କର ସମ୍ପର୍କ ଗଢ଼ିଉଠିଥିଲା, ମାତ୍ର ପରେ ସେମାନଙ୍କର ସମ୍ପର୍କ ତୁଟିଯାଇଥିଲା । ୨୦୧୫ ମସିହାରେ ରଣବୀର କଟ୍ରିନା କୈଫଙ୍କ ସ‌ହ ଥିବା ପ୍ରେମ ସମ୍ପର୍କ କଥା ସର୍ବସାଧାରଣରେ ସ୍ୱୀକାର କରିଥିଲେ, କିନ୍ତୁ ୨୦୧୬ରେ ସେମାନଙ୍କର ସମ୍ପର୍କରେ ପୂର୍ଣ୍ଣଛେଦ ପଡ଼ିଥିଲା ।
ହଜରତ ନିଜାମୁଦ୍ଦିନ ରେଳ ଷ୍ଟେସନ  (ଷ୍ଟେସନ କୋଡ ) ଭାରତର ଏକ ମୁଖ୍ୟ ରେଳ ଷ୍ଟେସନ  । ଏହା ଭରତର ରାଜଧାନୀ ନୂଆ ଦିଲ୍ଲୀଠାରେ ଅବସ୍ଥିତ । ଏହାକୁ ନୂଆ ଦିଲ୍ଲୀ ଷ୍ଟେସନର ଭିଡ କମେଇବା ପାଇଁ ଦିଲ୍ଲୀ ସହରର ୫ଟି ମୁଖ୍ୟ ଷ୍ଟେସନ ମଧ୍ୟରୁ ଅନ୍ୟତମ ଭାବେ ସ୍ଥାପିତ ହେଇଥିଲା ।ଏଠାରୁ ଦେଶର ସମସ୍ତ ମୁଖ୍ୟ ସହର ଗୁଡିକୁ ଟ୍ରେନ ସଂଯୋଗ ରହିଛି । ଏହି ଷ୍ଟେସନ ଦିଲ୍ଲୀର ଉତ୍ତରକୁ ସହର କେନ୍ଦ୍ରରୁ ୭ କିଲୋମିଟର ଦୂରରେ ଅବସ୍ଥିତ । ଏଠାରୁ ଅନେକ ଗୁଡିଏ ମୁଖ୍ୟ ଟ୍ରେନର ଯାତ୍ରାରମ୍ଭ ହୁଏ । ଏହି ଷ୍ଟେସନ ଉତ୍ତର ରେଳବାଇଦ୍ୱାରା ପରିଚାଳିତ ଏଇଥାଏ । ଯୋଗାଯୋଗ ଏହା ପାଖରେ ଥିବା ମେଟ୍ରୋ ଷ୍ଟେସନଗୁଡ଼ିକ ହେଲା ଇନ୍ଦ୍ରପ୍ରସ୍ଥ , ଜଙ୍ଗପୁରା , ଲାଜପତ ନଗର , ଓ ଏହା ପାଖରେ ସରାଇ କାଲେ ଖାନ ବସ ଟର୍ମିନସ ରହିଛି ।
ଆଠଗଡ଼  (କ୍ରମିକ ସଂଖ୍ୟା: ୮୯) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଆଠଗଡ଼  (ବି), ଆଠଗଡ଼ ବ୍ଳକ, ତିଗିରିଆ ବ୍ଳକ ଓ ଟାଙ୍ଗୀ-ଚୌଦ୍ୱାର ବ୍ଳକର କିଛି ଅଂଶ  । ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଣେନ୍ଦ୍ର ପ୍ରତାପ ସ୍ୱାଇଁ ବିଜେପିର ବ୍ରଜେନ୍ଦ୍ର କୁମାର ରାୟଙ୍କଠାରୁ ୫୭,୯୯୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଣେନ୍ଦ୍ର ପ୍ରତାପ ସ୍ୱାଇଁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବିଚିତ୍ରାନନ୍ଦ ମୁଦୁଲିଙ୍କଠାରୁ ୬୮୪୮୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ଗତ ୨୦୧୨ ଉପ-ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଣେନ୍ଦ୍ର ପ୍ରତାପ ସ୍ୱାଇଁ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେଶ ମହାପାତ୍ରଙ୍କଠାରୁ ୪୭,୩୯୦ ଅଧିକ ଭୋଟ ପାଇ ନିର୍ବାଚିତ ହେଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୯ ମଧ୍ୟରେ ମୋଟ ୧୭ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ସର୍ଟ ବାୱେଲ ସିଣ୍ଡ୍ରୋମ  (ଇଂରାଜୀ ଭାଷାରେ ବା ବା ) ଏକ ବେମାରୀ ଯେଉଁଥିରେ କାର୍ଯ୍ୟକ୍ଷମ କ୍ଷୁଦ୍ରାନ୍ତ୍ରର ଅଭାବ ଯୋଗୁ କୁପରିଶୋଷଣ/ମାଲ‌ଆବସର୍ପସନ   ହୁଏ  । ଏହାର ମୂଖ୍ୟ ଲକ୍ଷଣ ତରଳ ଝାଡ଼ା ହେବା ଫଳରେ ନିର୍ଜଳନ  , ଅପ‌ପୁଷ୍ଟି   ଓ ଓଜନ ହାନୀ   ହୁଏ । ଅନ୍ୟ ଲକ୍ଷଣ ମଧ୍ୟରେ ପେଟ ଭର୍ତ୍ତି ଥିବା ଲାଗେ, ଛାତି ଜ୍ୱାଳା  ‌  , ଥକ୍କା ଅନୁଭବ, ଲାକ୍ଟୋଜ ଇନଟୋଲେରାନ୍ସ   ଓ ଦୁର୍ଗନ୍ଧ‌ଯୁକ୍ତ ମଳ ଇତ୍ୟାଦି ଦେଖାଯାଏ । ରୋଗ ଜଟିଳ ହେଲେ ଆନିମିଆ ଓ ବୃକ୍‌କ ପଥର ରୋଗ ହୋଇପାରେ । ଅଧିକାଂଶ କ୍ଷେତ୍ରରେ କୌଣସି କାରଣ ବଶତଃ ଗୋଟିଏ ବଡ଼ ଖଣ୍ଡ କ୍ଷୁଦ୍ରାନ୍ତ୍ର ଅପରେଶନ କରି କାଢ଼ିଦିଆଗଲା ଏହି ରୋଗ ହୁଏ । ବୟଃପ୍ରାପ୍ତ ଲୋକଙ୍କର କ୍ରନ୍ ରୋଗ ଓ ବଡ଼ପିଲାଙ୍କର ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ   ହେଲେ ଏହି ଅପରେଶନ ଦରକାର ହୁଏ । ଜନ୍ମରୁ ଛୋଟ ଅନ୍ତନଳୀ ଥିଲେ ବା ଆଘାତପ୍ରାପ୍ତ ହେଲେ ମଧ୍ୟ ଏହି ପରିସ୍ଥିତି ଉପୁଜେ । ସାଧାରଣତଃ ୨ମିଟରରୁ  (୬.୬ ଫୁଟ) କମ ଅନ୍ତନଳୀ ଥିଲେ ଏହି ବେମାରୀ ହୁଏ  । ନିର୍ଦ୍ଦିଷ୍ଟ ଖାଦ୍ୟ, ଔଷଧ ଓ ଅପରେଶନ କରି ଏହି ରୋଗର ଚିକିତ୍ସା କରାଯାଏ । ଓଆରଏସ, ଭିଟାମିନ, ଅଳ୍ପ ଖାଦ୍ୟ ଅଧିକ ଥର ଖାଇବା ଓ ଅଧିକ ଚର୍ବିଯୁକ୍ତ ଖାଦ୍ୟ ଏଡ଼େଇ ଏହାର ସମସ୍ୟା ସମାଧାନ କରାଯାଏ । ବେଳେବେଳେ ଶିରାଭ୍ୟନ୍ତର ଲାଇନରେ ପୋଷକ ଦିଆଯାଏ ଯାହାକୁ ପାରେଣ୍ଟେରାଲ ନ୍ୟୁଟ୍ରିସନ   କୁହାଯାଏ । ଆଣ୍ଟିବାୟୋଟିକ, ଆଣ୍ଟାସିଡ, ଲୋପେରାମାଇଡ, ଟେଡୁଗ୍ଲୁଟାଇଡ   ଓ ଗ୍ରୋଥ ହରମୋନ   ଇତ୍ୟାଦି ଔଷଧ ଦିଆଯାଏ । ଅନ୍ତନଳୀ ପ୍ରତିରୋପଣ ସ‌ହ ଅନ୍ୟ କେତେକ ଅପରେଶନ କେତେକ ଲୋକଙ୍କୁ ସାହାଯ୍ୟ କରେ । ପ୍ରତିବର୍ଷ ପ୍ରାୟ ୩ ନିୟୁତ ଲୋକଙ୍କର ସର୍ଟ ବାୱେଲ ସିଣ୍ଡ୍ରୋମ ରୋଗ ହୁଏ । କେବଳ ଯୁକ୍ତରାଷ୍ଟ୍ର ଆମେରିକାରେ ୧୫,୦୦୦ରୋଗୀ ଥିବା ହିସାବରୁ ଜଣାଯାଏ । ୟୁରୋପିଆନ ମେଡିସିନ ଏଜେନ୍ସି   ଏହି ରୋଗକୁ ବିରଳ ରୋଗ   ଶ୍ରେଣୀଭୁକ୍ତ କରିଛନ୍ତି । ଅନ୍ତନଳୀର ପରିମାଣ ଓ ଏହାର ବୃହଦନ୍ତ୍ର ସ‌ହ ସଂଯୋଗ ଉପରେ ଚିକିତ୍ସା ଫଳାଫଳ ନିର୍ଭର କରେ ।
ମଇଲମ ଶ୍ରୀମନ୍ଦିରରେ ଦୈନଦିନ ଅନୁଷ୍ଠିତ ଚତୁର୍ଥ ନୀତି । ଏହି ନୀତିରେ ତିନିଠାକୁର ଧାରଣ କରିଥିବା ବଡ଼ସିଂହାର ବେଶକୁ ବଦଳ କରାଯାଏ । ବିଧି ଶ୍ରୀମନ୍ଦିରରେ ତିନୋଟି ମଇଲମ ହୋଇଥାଏ: ଶ୍ରୀମନ୍ଦିର ସ୍ୱତ୍ୱଲିପି ଅନୁଯାୟୀ ପ୍ରଥମ ମଇଲମର ନିର୍ଦ୍ଧାରିତ ସମୟ ହେଉଛି ସକାଳ ୬ଟା, ଯାହାକି ମଙ୍ଗଳ ଆରତୀ ପରେ ଅନୁଷ୍ଠିତ ହୋଇଥାଏ । ଏଥିରେ ସଂଯୋଜିତ ସେବାୟତମାନେ ହେଉଛନ୍ତି: ତିନିଜଣ ପଶୁପାଳକ ସେବକ, ଖୁଣ୍ଟିଆ, ଚାଙ୍ଗଡ଼ା ମେକାପ । ଏହି ନୀତିରେ ତିନିଠାକୁର ପୂର୍ବରାତ୍ରୀରେ ଧାରଣ କରିଥିବା ବଡ଼ସିଂହାର ବେଶକୁ ବଦଳ କରାଯାଏ । ତିନିଜଣ ପଶୁପାଳକ ରତ୍ନସିଂହାସନ ଉପରକୁ ଯାଇ ଶ୍ରୀଜଗନ୍ନାଥ, ଶ୍ରୀବଳଭଦ୍ର ଏବଂ ଦେବୀ ସୁଭଦ୍ରାଙ୍କ ବସ୍ତ୍ର, ପୁଷ୍ପ ଏବଂ ତୁଳସୀମାଳାଦିକୁ କାଢନ୍ତି । ଦ୍ୱିତୀୟ ମଇଲମ ଅବକାଶ ନୀତି ପରେ ହୋଇଥାଏ । ତୃତୀୟ ମଇଲମ ସନ୍ଧ୍ୟାଧୂପ ପରେ କରାଯାଏ । ଏଥିରେ ପ୍ରଥମେ ଶ୍ରୀଜୀଉମାନଙ୍କ ଅଙ୍ଗରେ ଚନ୍ଦନ ଲଗାଇସାରି ଜୟଦେବଙ୍କ ଗୀତଗୋବିନ୍ଦ ଖଚିତ ପାଟ୍ଟବସ୍ତ୍ରରେ ବିଭୂଷିତ କରାଯାଏ ।
ଦିଲ୍ଲୀ ଗୁରୁଗାଓ ଏକ୍ସପ୍ରେସୱେ, ଭାରତୀୟ ରାଜଧାନୀ ମହାନଗରକୁ ହରିୟାଣା ରାଜ୍ୟରେ ଥିବା ଏକ ମୁଖ୍ୟ ବାଣିଜ୍ୟ ସହର ଗୁରୁଗାଓ ସହ ସଂଯୁକ୍ତ କରୁଥିବା ଏକ 6ରୁ 8 ଲେନ ବିଶିଷ୍ଟ ଏକ୍ସପ୍ରେସୱେ । ଏହା ଭାରତୀୟ ଜାତୀୟ ରାଜପଥ ଉନ୍ନୟନ କର୍ତୁପକ୍ଷଙ୍କଦ୍ୱାରା ଯୋଜନା କରାଯାଇଥିବା  " ସୁବର୍ଣ୍ଣ ଚତୁର୍ଭୁଜ ପ୍ରକଳ୍ପ " ର ଏକ ଅଂଶ । 1000 କୋଟି ଟଙ୍କା ଅର୍ଥ ବ୍ୟୟରେ ନିର୍ମିତ 47.7 କିଲୋମିଟର ବା 29.6 ମାଇଲର ଏହି ଏକ୍ସପ୍ରେସୱେ ଜାନୁଆରୀ 23 , 2008 ମସିହାରେ ଚଳାଚଳ ପାଇଁ ଉନ୍ମୁକ୍ତ କରାଯାଇଥିଲା ।ଏହାକୁ ଭାରତର ଅନ୍ତଃ-ରାଜ୍ୟ ରାସ୍ତା ସମୂହ ମଧ୍ୟରୁ ବ୍ୟସ୍ତତମ ରାସ୍ତା କୁହାଯାଇଥାଏ ଓ ଏହା ଦେଇ ଦୈନିକ 180,000 ଜାନ ବାହନ ଚଳାଚଳ କରିଥାଏ । ଏହା ଦିଲ୍ଲୀର ଧଉଳା କୁଆଁ ଅଞ୍ଚଳରୁ ଆରମ୍ଭ ହେଇ ଗୁରୁଗାଓ ସହର ଉପକଣ୍ଠ ସେ ସମାପ୍ତ ହେଇଥାଏ । ଏହି ରାସ୍ତାରେ 11ଟି ଫ୍ଲାଇ ଓଭର ଓ ଓଭରପାସ ସମେତ ଏହା ସହ 47 କିଲୋମିଟରର ସ୍ଥାନୀୟ ତଥା କ୍ଷୀଣ ଗତି ବାହନ ପାଇଁ ରାସ୍ତା ମଧ୍ୟ ରହିଛି । ଉଛ ଦୁର୍ଘଟଣା ହାର ଏହି ଏକ୍ସପ୍ରେସୱେ ଅତ୍ୟନ୍ତ ଦୁର୍ଘଟଣା ପ୍ରବଣ ହେଇଥିବାର ଦ୍ଖାଯାଇଛି । ସଂବାଦପତ୍ର ତଥ୍ୟ ଅନୁସାରେ 2008 ମସିହାରେ ଏହି ରାସ୍ତାରେ 115 ଦୁର୍ଘଟଣା ଜନିତ ମୃତ୍ୟୁ ଘଟିଥିଲା । ତାହା 2015 ଶୁଦ୍ଧା 30କୁ କମିଥିଲେ ମଧ୍ୟ ଦୁର୍ଘଟଣାର ସଂଖ୍ୟା 2015ରେ 628 ରହିଥିଲା । 2008 ମସିହାରୁ ଏହା ପ୍ରଚଳିତ ହେଲା ପରଠାରୁ ଅଦ୍ୟାବଧି 500 ଜଣ ଏହି ରାସ୍ତାରେ ଦୁର୍ଘଟଣାରେ ପ୍ରାଣ ହରେଇଛନ୍ତି । ତାହା ମଧ୍ୟରୁ ଅଧିକାଂଶ ଦୁଇ-ଛକ ବାହନ ଚାଳକ ହେଇଥିବା ଜଣାପଡେ । ସମ୍ପୃକ୍ତ ଅଧିକାରୀ ଅନୁଷ୍ଠାନ ଗଣ ଦିଲ୍ଲୀ ଉନ୍ନୟନ କର୍ତୁପକ୍ଷ   ହରିୟାଣା ନଗର ଉନ୍ନୟନ କର୍ତୁପକ୍ଷ   ଜାତୀୟ ରାଜପଥ ଉନ୍ନୟନ କର୍ତୁପକ୍ଷ   କେନ୍ଦ୍ରୀୟ ରାସ୍ତା ଗବେଷଣା ପ୍ରତିଷ୍ଠାନ   ଗ୍ୟାଲେରି [[ଭାରତର ଏକ୍ସପ୍ରେସୱେ ସମୂହ ]] [[ଭାରତର ଜାତୀୟ ରାଜପଥ ସମୂହର ତାଲିକା   ନମ୍ବର ଅନୁଯାୟୀ  ]] [[ଦିଲ୍ଲୀ ଦେଇ ଯାଇଥିବା ରାଜପଥ ସମୂହ
ପ୍ରିମିୟମ ରେଳ ସେବା , ଭାରତୀୟ ରେଳବାଇର ଏକ ରେଳସେବା ଯାହା ସବୁଠାରୁ ବ୍ୟସ୍ତ ରେଲଲାଇନ ମାନଙ୍କୁ ଚାଲିଥାଏ । ଏହି ରେଳ ସମୂହରେ ପରିବର୍ତ୍ତନଶୀଳ ଭଡାର ପ୍ରଚଳନ ଥାଏ । ଏଥିପାଇଁ ଟିକେଟର ଦରରେ ସିଟର ଉପଲଭ୍ଧିତା ଓ ସମୟାନୁସାରେ ଦର ପରିବର୍ତ୍ତନ ହୋଇଥାଏ । ଏହି ଟ୍ରେନ ସମୂହକୁ ଶତାବ୍ଦୀ , ଦୁରନ୍ତ ଓ ରାଜଧାନୀ ଏକ୍ସପ୍ରେସ ପରି ସୁପରଫାଷ୍ଟ ଓ ମେଲ/ଏକ୍ସପ୍ରେସଠାରୁ ଅଗ୍ରାଧିକାର ଦିଆ ଯାଇଥାଏ । ଦୃଶ୍ୟପଟ ପ୍ରଥମେ ପ୍ରିମିୟମ ସ୍ପେଶାଲ ବାତାନୁକୁଳିତ ଟ୍ରେନ ମୁମ୍ବାଇରୁ ଦିଲ୍ଲୀ ଯାଏ 24 ଡିସେମ୍ବର 2013ରେ ଖ୍ରୀଷ୍ଟମାସ ଓ ନବବର୍ଷ ସମୟରେ ପ୍ରଚଳନ ହେଇଥିଲା ।ଏହା ତାର ପ୍ରଥମ ଯାତ୍ରାରେ ମୁମ୍ବାଇ ଦିଲ୍ଲୀ ରାଜଧାନୀ ଏକ୍ସପ୍ରେସଠାରୁ 48% ଅଧିକ ଆୟ କରିଥିଲା । ଏହି ସଫଳତାରେ ଉତଶାହିତ ହେଇ ରେଳ ବିଭାଗ ତରଫରୁ 2014ରୁ ଆହୁରି 5ଟି ସେହିପରି ପ୍ରିମିୟମ ଏକ୍ସପ୍ରେସ ଚାଳନା ପାଇଁ ରେଳ ବଜେଟରେ ବ୍ୟବସ୍ଥା କରିଥିଲେ ।
ପ୍ରବାସିନୀ ମହାକୁଡ଼ (ଜନ୍ମ: ୨୪ ନଭେମ୍ବର ୧୯୫୭) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି ଓ ଅନୁବାଦକ  । ୨୦୦୯ ମସିହାରେ ଧାଡ଼ିଏ ଶିମିଳି ଫୁଲ ଓ ଅନ୍ୟାନ୍ୟ କବିତା ପୁସ୍ତକ ପାଇଁ ସେ ଏହି ପୁରସ୍କାର ଲାଭ କରିଥିଲେ । ପ୍ରବାସିନୀ ୧୯୫୭ ମସିହାରେ କଳାହାଣ୍ଡି ଜିଲ୍ଲାର କୋକସରା ଗ୍ରାମରେ ଜନ୍ମଗ୍ରହଣ କରିଥିଲେ । ସେମାନେ ଥିଲେ ତିନି ଭଉଣୀ । ପଶ୍ଚିମ ଓଡ଼ିଶାର ବିଭିନ୍ନ ସ୍ଥାନରେ ତାଙ୍କର ପିଲାଦିନ ବିତିଥିଲା । ସେ ଓଡ଼ିଆରେ ସ୍ନାତକତ୍ତୋର ପାଠ ପଢିଛନ୍ତି । କିଶୋର ସାହିତ୍ୟ ପତ୍ରିକା  "ସୌରଭ" ରେ ତାଙ୍କର ପ୍ରଥମ ଲେଖା ପ୍ରକାଶିତ ହୋଇଥିଲା । ପ୍ରଥମ କବିତା  "ସ୍ୱରାଜ"  ଖବର କାଗଜରେ ପ୍ରକାଶ ପାଇଥିଲା । ତାଙ୍କ ପ୍ରଥମ ଉପନ୍ୟାସିକା  "ସୁପର୍ଣ୍ଣା"  ଓ ପ୍ରଥମ କବିତା ପୁସ୍ତକ  "ମୁହୂର୍ତ୍ତ ମୁହୂର୍ତ୍ତ"  ପ୍ରେଣ୍ଡ ପବ୍ଲିସରସ ପ୍ରକାଶ କରିଥିଲେ ।
"ସୋରଡ଼ା"  ଏକ ପ୍ରମୁଖ ସହର  ବିଜ୍ଞାପିତ ଅଞ୍ଚଳ ପରିଷଦ  । ଯାହାକି ଗଞ୍ଜାମ ଜିଲ୍ଲାର ଭଞ୍ଜନଗର ଉପଖଣ୍ଡରେ ଥିବା ସୋରଡ଼ା ବ୍ଲକ୍ ମଧ୍ୟରେ ଅବସ୍ଥିତ । ଏହା ଗଞ୍ଜାମ ଜିଲ୍ଲାର ଏକ ବୃହତ୍ତମ ବ୍ଲକ୍ । ସୋରଡ଼ା ବ୍ଲକ୍ର କ୍ଷେତ୍ରଫଳ ପ୍ରାୟ ୨୬୬୩.୮୯ ବର୍ଗ କି.ମି. । ସୋରଡ଼ା ବ୍ଲକ୍ ମୋଟ ୩୬୪ଟି ଗ୍ରାମ, ୨୫ଟି ଗ୍ରାମ ପଞ୍ଚାୟତ ଓ ସୋରଡ଼ା  (ବିଜ୍ଞାପିତ ଅଞ୍ଚଳ ପରିଷଦ)କୁ ନେଇ ଗଠିତ । ସୋରଡ଼ା ବ୍ଲକ୍ ମଧ୍ୟରେ ଥିବା ଗ୍ରାମ ପଞ୍ଚାୟତ ୧.ଅମୃତୁଲୁ, ୨.ଅସୁରବନ୍ଧ, ୩.ବଡ଼ବଦାଙ୍ଗି, ୪.ବଡ଼ଗଡ଼, ୫.ବଡ଼ଗୋଚ୍ଛା, ୬.ବୋରଦା, ୭.ବୋରସିଙ୍ଗି, ୮.ଏକଲପୁର, ୯.ଗାଜଲବାଡ଼ି, ୧୦.ଗାଙ୍ଗପୁର, ୧୧.ଗେଞ୍ଜା, ୧୨.ଗୋଚ୍ଛା, ୧୩.ଗୋପାଳପୁର ଶାସନ, ୧୪.ଗୌଡ଼ଗୋଠ, ୧୫.ହିଞ୍ଜଳକୁଦା, ୧୬.ହୁକୁମା, ୧୭.କୁଲାଙ୍ଗି, ୧୮.ଲାଠିପଡ଼ା, ୧୯.ମେରିକୋଟ, ୨୦.ନୂଆଁଗଡ଼, ୨୧.ପାଲକାଟୁ, ୨୨.ରାଇବନ୍ଧ, ୨୩.ସରାବାଡ଼ି, ୨୪.ସିଦ୍ଧପୁର, ୨୫.ସୂରମଣି  ଭୂଗୋଳ ସୋରଡ଼ା ୧୯.୭୫ ଉ ଅକ୍ଷାଂଶ ଓ ୮୪.୪୩ ପୂ ଦ୍ରାଘିମାରେ ଏବଂ ସମୁଦ୍ର ପତ୍ତନଠାରୁ ୭୬ ମି. (୨୪୯ ଫୁଟ) ଉଚ୍ଚରେ ଅବସ୍ଥିତ । ଏହା ଗଞ୍ଜାମ ଜିଲ୍ଲାର ଉତ୍ତର-ପଶ୍ଚିମ ଦିଗରେ ଅବସ୍ଥିତ। ଇତିହାସ ଏହା ଏକ ଐତିହାସିକ ସ୍ଥଳୀ । ପୂର୍ବେ ଏଠାକାର ନାମ  "ସୁରାଡା ଗଡ଼"  ଥିଲା। ଯାହାକି ସେହି ସମୟରେ ଓଡ଼ିଶାର ଏକ ଗଡ଼ଜାତ ଅଞ୍ଚଳ ଥିଲା। ସୁରାଡା଼ ଏକ ଯୁକ୍ତାକ୍ଷର ଶବ୍ଦ ଯାହାକି ଦୁଇଟି ସଂସ୍କୃତ ପଦରୁ ଆନୀତ ଯଥା ସୁର + ଅଡ୍ଡା ସୁରାଡା  ସୁର ଦେବତା, ଅଡ୍ଡା ସ୍ଥଳୀ । ଏଣୁ ସୁରାଡା଼ ଶବ୍ଦର ଅର୍ଥ ହେଲା  "ଦେବତାଙ୍କ ସ୍ଥଳୀ" । ଅନୁମାନ କରାଯାଏ କି ଏହା ଏକ ଦେବଦେବୀ ସ୍ଥଳୀ ହୋଇଥିବା ଯୋଗୁଁ ଏହାର ନାମକରଣ ଏପରି କରାଯାଇଥିଲା। ସୁରାଡା଼ ଗଡ଼କୁ ଏଠାକାର ପ୍ରଥମ ରାଜା ଷଣ୍ଢଧନୁ ସିଂହ ୧୪୭୪ ମସିହାରେ ନିର୍ମାଣ କରିଥିଲେ। ପ୍ରଥମେ ଏହି ରାଜ୍ୟ  "ଖିଡିସିଙ୍ଗି"  ରାଜ୍ୟର ଅଧିନରେ ଥିଲା। କିନ୍ତୁ ପରେ ଖିଡିସିଙ୍ଗିର ଶେଷ ରାଜା  "ବଳିୟାର୍ ସିଂହ"  ନିଜ ରାଜ୍ୟକୁ ୧୫୭୪ରେ ଚାରି ଭାଗରେ ବିଭାଜନ କରି ନିଜ ଚାରି ପୁଅମାନଙ୍କ ମଧ୍ୟରେ ବାଣ୍ଟିଦେଲେ। ଫଳରେ ବଡ଼ଗଡ଼, ଧରାକୋଟ୍ଟ, ସୁରାଡା଼ ଏବଂ ଶେରଗଡ଼ ନାମରେ ନୂଆ ଗଡ଼ଜାତର ଅଭ୍ୟୁତ୍ଥାନ ଘଟିଲା। ବର୍ତ୍ତମାନ ବଡ଼ଗଡ଼ ଏକ ଗାଁର ଆଖ୍ୟା ପାଇ ସୋରଡା ବ୍ଲକ୍ ମଧ୍ୟରେ ରହିଛି ଓ ଧରାକୋଟ୍ଟ ଏବଂ ଶେରଗଡ଼ ଦୁଇଟି ଭିନ୍ନ ବ୍ଲକ୍ ଭାବେ ଗଞ୍ଜାମ ଜିଲ୍ଲାରେ ରହିଛି। ଯେଉଁ ସମୟରେ ଇଂରେଜମାନେ ସୁରାଡାକୁ ନିଜ ଅଧୀନକୁ ଆଣିଲେ ସେହି ସମୟରେ ଏହାକୁ ଅବିଭାଜିତ ଗଞ୍ଜାମ ଜିଲ୍ଲା ମଧ୍ୟରେ ରଖି ମାଡ୍ରାସ୍ ପ୍ରେସିଡେନ୍ସିର ଶାସନ କ୍ଷମତାରେ ରଖାଗଲା। ଯାହାକି ରେ ସଂପୂର୍ଣ ଭାବେ ଲେଖାଯାଇଛି ।
ଗର୍ଭିଣୀ ଅତିବମନ  (ଇଂରାଜୀ ଭାଷାରେ ବା ) ଏକ ଗର୍ଭାବସ୍ଥା ଜଟିଳତା ଯେଉଁଥିରେ ଅତ୍ୟଧିକ ଅଇ ଓ ବାନ୍ତି ହୋଇ ଓଜନ ହ୍ରାସ ତ‌ଥା ନିର୍ଜଳନ ହୁଏ  । ଏହି ବେମାରୀରେ ଗୋଟିଏ ଦିନରେ ଅନେକ ଥର ବାନ୍ତି ହୁଏ ଓ ମୂର୍ଚ୍ଛା ହେବାଭଳି ଲାଗେ । ଗର୍ଭିଣୀ ଅସୁସ୍ଥତା   ଅପେକ୍ଷା ଏହା ଅଧିକ ସାଂଘାତିକ । ଅଧିକାଂଶ ସମୟରେ ଏହି ବେମାରୀ ୨୦ ସପ୍ତାହ ଗର୍ଭ ପରେ ଉପଶମ ହୋଇଯାଏ କିନ୍ତୁ ସମ୍ପୁର୍ଣ୍ଣ ଗର୍ଭାବସ୍ଥାରେ ରହିପାରେ । ଗର୍ଭିଣୀ ଅତିବମନ ବେମାରୀର କାରଣ ଅଜଣା ରହିଛି । ପ୍ରଥମ ଗର୍ଭ, ଅନେକ ଗର୍ଭ, ମୋଟାପଣ, ପୂର୍ବରୁ ଏ ରୋଗ ହୋଇଥିଲେ ବା ପରିବାରରେ ଏହି ରୋଗ ଥିବାର ଇତିହାସ ଥିଲେ, ଟ୍ରୋଫୋବ୍ଲାସ୍ଟିକ ଡିଜଅର୍ଡ଼ର ଓ ଖାଇବା ବେମାରୀ ଥିଲେ ଏହି ବେମାରୀ ସଙ୍କଟ ବଢ଼ିଯାଏ । ରୋଗୀର ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ସଂଜ୍ଞା ଅନୁସାରେ ଦିନ‌କୁ ୩ ଥରରୁ ଅଧିକ ବାନ୍ତି ହୋଇ ୫ % ବା ୩ କିଲୋ ଓଜନ ହ୍ରାସ ଓ ପରିସ୍ରାରେ କିଟୋନ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଲକ୍ଷଣମାନଙ୍କ ଅନ୍ୟାନ୍ୟ ସମ୍ଭାବ୍ୟ କାରଣ ଯଥା ପରିସ୍ରାନଳୀ ସଂକ୍ରମଣ ଓ ଥାଇରୋଟକ୍ସିକୋସିସ ରୋଗର ଉପସ୍ଥିତି ବର୍ଜିତ କରାଯାଏ । ଏହି ବେମାରୀରେ ହାଲୁକା ଖାଦ୍ୟ ଓ ତରଳ ପଦାର୍ଥ ଖାଇବାକୁ ଦିଆଯାଏ । ବିଦ୍ୟୁତ୍ ବିଶ୍ଳେଷ୍ୟ ପ୍ରତିସ୍ଥାପନ ପାନୀୟ, ଭିଟାମିନ ବି୧ ଓ ଅଧିକ ପୁଷ୍ଟିସାର ଖାଦ୍ୟ ଦେବକୁ ସୁପାରିସ କରାଯାଏ । କେତେକ ମହିଳାଙ୍କର ଶିରାଭ୍ୟନ୍ତର ତରଳପଦାର୍ଥ ଆବଶ୍ୟକ ହୁଏ । ପାଇରିଡକ୍ସିନ ଓ ମେଟୋକ୍ଲୋପ୍ରାମାଇଡ ଔଷଧ ଅଧିକ ପସନ୍ଦ କରାଯାଏ । ଏହି ଔଷଧ କାମ ନ କଲେ ପ୍ରୋକ୍ଲୋରପେରାଜିନ, ଡାଇମେନହାଇଡ୍ରିନେଟ, ବା ଓଣ୍ଡାସେଟ୍ରନ ଦିଆଯାଏ । ଡାକ୍ତରଖାନାରେ ଆଡମିଶନ ଆବଶ୍ୟକ ହୋଇପାରେ । ମନୋଚିକିତ୍ସାଦ୍ୱାରା ଫଳ ଉନ୍ନତ ହୋଇପାରେ । ଆକୁପ୍ରେସର ଚିକିତ୍ସା ଫଳର ପ୍ରମାଣ ନିରୁତ୍ସାହ ଜନ‌କ । ଖ୍ରୀ:ପୂ: ୨,୦୦୦ ମସିହାରେ ଗର୍ଭାବସ୍ଥା ବାନ୍ତି ବିଷୟ ଉଲ୍ଲେଖ ଥିଲେ ମଧ୍ୟ ପ୍ରଥମ ବର୍ଣ୍ଣନା ସନ ୧୮୫୨ରେ ଆଣ୍ଟଏନ ଡୁବୋଏସ   କରିଥିଲେ । ଗର୍ଭିଣୀ ମହିଳାଙ୍କ ମଧ୍ୟରୁ ୦.୩ ୨.୦% ଜଣ ଏହି ରୋଗର ଶୀକାର ହୁଅନ୍ତି । ଆଗରୁ ଗର୍ଭାବସ୍ଥା ମୃତ୍ୟର ଏହା ଏକ ପ୍ରଧାନ କାରଣ ହୋଇଥିଲେ ମଧ୍ୟ ଅଧୁନା ଉପ‌ଯୁକ୍ତ ଚିକିତ୍ସା ଯୋଗୁ କ୍ୱଚିତ ମୃତ୍ୟୁ ହୁଏ । ଏହିଭଳି ରୋଗୀଙ୍କର ଗର୍ଭପାତ ସଙ୍କଟ ସ୍ୱଳ୍ପ କିନ୍ତୁ ଅସାମୟିକ ଜନ୍ମ ସଙ୍କଟ ଅଧିକ ଥାଏ । ଏହି ରୋଗ ଯୋଗୁ କେତେକ ମହିଳା ଗର୍ଭପାତ କରିବାକୁ ଇଚ୍ଛା ପ୍ରକାଶ କରନ୍ତି ।
ମାର୍କୋ ପୋଲୋ ଜଣେ ଇଟାଲୀୟ ବ୍ୟବସାୟୀ, ଲେଖାକ ତଥା ପରିବ୍ରାଜକ ଥିଲେ । ସେ ଭେନିସ ଗଣରାଜ୍ୟରେ ଜନ୍ମ ଗ୍ରହଣ କରିଥିଲେ। ସେ କେନ୍ଦ୍ର ଏସିଆ ଓ ଚୀନ ଦେଶକୁ ପରିଭ୍ରମଣରେ ଯାଇ ତାଙ୍କର ଭ୍ରମଣ କାହାଣୀ ପୁସ୍ତକରେ ଲିପିବଦ୍ଧ କରିଥିଲେ । ସେହି ପୁସ୍ତକ ଇଂରାଜୀରେ ଅନୁଦିତ ହେଇ ,ଓ ନାମରେ ପରିଚିତ ଥିଲା ଓ ଏହି ପୁସ୍ତକ ଜରିଆରେ ଏଉରୋପୀୟମାନେ ପ୍ରଥମ କରି ଏସିଆ ମହାଦେଶର କେନ୍ଦ୍ର ଏସିଆ ଓ ଚୀନ ଦେଶ ବିଷୟରେ ବିଶଦ ଭାବରେ ଜ୍ଞାତ ହେଇଥିଲେ । ମାର୍କୋ ପୋଲୋଙ୍କ ପିତା ନିକ୍କୋଲୋ ଓ କାକା ମାଫିଓ ଭ୍ରମଣକାରୀ ବ୍ୟବସାୟୀ ଥିଲେ ଓ ଏସିଆ ଦେଇ ଯାତ୍ରା କରି କୁ7ବଳୟ ଖାନଙ୍କୁ ମଧ୍ୟ ଭେଟିଥିଲେ । ସେମାନେ 1269 ମସିହାରେ ଭେନିସକୁ ପ୍ରତ୍ୟାବର୍ତନ କଳା ପରେ ମାର୍କୋ ପୋଲୋଙ୍କୁ ସାଙ୍ଗରେ ନେଇ ଏସିଆକୁ ଅନନ୍ୟ ଯାତ୍ରାରେ ଗଲେ ଓ ପୁଣି ଭେନିସକୁ ଦୀର୍ଘ 24 ବର୍ଷ ପରେ ପ୍ରତ୍ୟାବର୍ତନ କଲେ । ସେତେବେଳେ ଭେନିସ ଦେଶ ଗେନୋଆ ଦେଶ ସହ ଯୁଦ୍ଧରେ ବ୍ୟାପ୍ତ ଥିଲା । ମାର୍କୋଙ୍କୁ ଜୈଲ ଯିବାକୁ ପଡିଲା । ସେ ଜୈଲ ହିତରେ ଥାଇ ତାଙ୍କର ଦୀର୍ଘ ଏସିଆ ଭ୍ରମଣର କାହାଣୀ ତାଙ୍କର ଏକ ସାଥି କଇଦିଙ୍କୁ ଡାକି ଥିଲେ ଓ ସାଥି କଇଦି ତାହା ଲିପିବଦ୍ଧ କରିଥିଲେ । ମାର୍କୋ 1299 ମସିହାରେ ଜୈଲରୁ ମୁକ୍ତ ହେଇ ପୁନର୍ବାର ବ୍ୟବସାୟ କରି ସଫଳ ହେଲେ ଓ ଖୁବ ଧନିକ ବ୍ୟବସାୟୀ ଭାବରେ ବିବାହ କରି 3ଟି ସନ୍ତାନର ଜନକ ହେଇଥିଲେ । ତାଙ୍କର ମୃତ୍ୟୁ 1324 ମସିହାରେ ଭେନିସଠାରେ ହେଇଥିଲା ।
ଇଟ୍ରିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୩୯ ।
ଶ୍ୱେତା ଭରଦ୍ୱାଜ ଜଣେ ଭାରତୀୟ ଅଭିନେତ୍ରୀ ତଥା ମଡେଲ ଯିଏକି ହିନ୍ଦୀ ଏବଂ ତେଲୁଗୁ ଭାଷା ଚଳଚ୍ଚିତ୍ରରେ ଅଭିନୟ କରୁଛନ୍ତି । ସେ ୨୦୦୮ ମସିହାରେ ବିବେକ ଓବରାଏ ଏବଂ ଜାଏଦ ଖାନଙ୍କ ଅଭିନୀତ ଆକ୍ସନ୍ ଫିଲ୍ମ ମିଶନ୍ ଇସ୍ତାନବୁଲରେ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଜୀବନୀ ସେ ୧୯୮୫ ମସିହାର ସେପ୍ଟେମ୍ବର ୩୦ ତାରିଖରେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ସେ ଗାର୍ଗୀ କଲେଜରୁ ଇତିହାସରେ ସ୍ନାତକ କରିଥିଲେ । ୨୦୦୮ ମସିହାରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ୨୦୦୯ ମସିହାରେ ତାଙ୍କ ଅଭିନୀତ ପ୍ରଥମ ତେଲୁଗୁ କଥାଚିତ୍ର ମୁକ୍ତିଲାଭ କରିଥିଲା ।
ଛତା ବଡ଼ ଅର୍ଥରେ ଛତି । ଏହା ଦେବତା, ସମ୍ରାଟ ବା ପ୍ରଭୁଙ୍କ ଅଧିକାରଜ୍ଞାପକ । ଏହା ଉପରପୃଷ୍ଠ କନା ଚାନ୍ଦୁଆରେ ସୁସଜ୍ଜିତ ହୋଇଥାଏ । ଶ୍ରୀମନ୍ଦିରରେ ଛତି ପ୍ରତି ବାହାର ଓ ଭିତର ବିଜେ, ବେଢ଼ା, ସର୍ବାଙ୍ଗ, ଚନ୍ଦନ ବିଜେ, ସ୍ନାନପୂର୍ଣ୍ଣିିମା ନିମନ୍ତେ ଜଳ ଘେନାଣ ଘରକୁ ଜଳ ବିଜେ ସମୟରେ ଓ ଅନ୍ୟ ଯେଉଁ ସମୟରେ କାହାଳୀ ବାଜେ ସେ ସମୟରେ ଛତି ବ୍ୟବହାର ହୁଏ । ଛତାର ସେବକ ଛତାର ସେବକ ପ୍ରତିଦିନ ବଡ଼ସିଂହାର ପହୁଡ଼ ଅାଳତି ବେଳେ ଶୟନଠାକୁରଙ୍କ ପାଖରେ ଛତି ଧରି କଳାହାଟ ଦ୍ୱାରରେ ଠିଅା ହୁଅନ୍ତି । ପହୁଡ଼ ଅାଳତି ପରେ ଶୟନଠାକୁରଙ୍କ ସହ ଡମ୍ବରୁଠାକୁ ଅାସନ୍ତି । ଅାଳତି ସରିଲେ ଭିତରକୁ ବିଜେକରି ଛତି ଭଣ୍ଡାର ଦ୍ୱାରରେ ରଖନ୍ତି । ଏମାନେ ଛତି, ଓଲାର, ତରାସ ଓ କଳାକନାଟି ଏପରି ଚାରିପ୍ରକାର ଛତ୍ର ସେବା କରନ୍ତି । ଅମୋଣିହା ଛତାର ଯେତେ ଘଣ୍ଟ, ଛତା, କାହାଳୀ ଭୋଗ ହୁଏ, ଏ ସେବକ ଛତା ଧରି ଭୋଗବାଟଠାରୁ ଜୟ ବିଜୟ ଦ୍ୱାର ଯାଏଁ ଭୋଗ ଅାଗରେ ଚାଲନ୍ତି । ସ୍ନାନ ପୂଣ୍ଣର୍ମୀ, ପୁଷ୍ୟାଭିଷେକ ଓ ନୀଳାଦ୍ରି ମହୋଦୟରେ ଜଳ ଛେକ ଅାସିଲା ବେଳେ ଛତା ଧରି ଅାଗରେ ଚାଲନ୍ତି ଯେଉଁ ଯେଉଁ ବେଢ଼ରେ ଛତି ଯାଏ  (ଯାମକର), ସେ ବେଢ଼ରେ ଛତି ଧରନ୍ତି  । ଏ ସେବକ ଅଖଣ୍ଡମେକାପ ଶ୍ରେଣୀର । ସେବା ବଂଶାନୁକମିକ ।
ଇବ୍ରାହିମ ସୁଲେମାନ ମାକା  ( ଜନ୍ମ 5 ମାର୍ଚ 1922- ପରଲୋକ 7 ନଭେମ୍ବର 1994 ) , ଜଣେ ବ ପୂର୍ବତନ ଭାରତୀୟ କ୍ରିକେଟ ଖେଳାଳି  । ସେ ଟେଷ୍ଟ କ୍ରିକେଟରେ ଭାରତ ପାଇଁ ୱିକେଟ କିପର ଭାବରେ ଖେଳିଥିଲେ । ସେ ଡାମନଠାରେ ଜନ୍ମିତ । 1952-53 ମସିହାରେ ଇବ୍ରାହିମ ପାକିସ୍ତାନ ବିରୁଦ୍ଧରେ ଭରତର ସିରିଜର ଚତୁର୍ଥ ଟେଷ୍ଟ ଖେଳିଥିଲେ । ସେତେବେଳେ ଚୟନକର୍ତାମାନେ ପ୍ରବୀର ସେନ , ନାନା ଯୋଶୀ ଓ ବିଜଯ ରାଜିନ୍ଦରନାଥଙ୍କୁ ୱିକେଟ କିପର ହିସାବରେ ପରିକ୍ଷ୍ୟା କରି ସାରିଥିଲେ । କିନ୍ତୁ ମାକାଙ୍କୁ ମଧ୍ୟ 5 ମ ଟେଷ୍ଟରୁ ବାହାର କରିଦିଆ ଗଲା । ତେବେ ତାଙ୍କୁ ୱେଷ୍ଟ ଇଣ୍ଡିଜ ଗସ୍ତରେ ଯିବା ଭାରତୀୟ ଦଳରେ ନିଆ ଯାଇଥିଲା ଓ ସେଠାରେ ସେ ଟେଷ୍ଟରେ ବେଟୀଙ୍ଗ୍ଗ କଳା ବେଳେ ଗୁରୁତର ଆହତ ହେଇଥିଲେ । ତାଙ୍କ ସ୍ଥାନରେ ବିଜଯ ମଞ୍ଜରେକର ୱିକେଟ କିପିଙ୍ଗ କରିଥିଲେ । ମାକା ଏକ ଦରିଦ୍ର ପରିବାରରୁ ଆସିଥିଲେ । ତାଙ୍କ ପିତା ଜଣେ କାରଗୋ ଜାହାଜ କର୍ମଚାରୀ ଥିଲେ ।
ନାକ୍ସିଟାମାବ  (ଇଂରାଜୀ ଭାଷାରେ ), ଡାନିଏଲଜା ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ନିଉରୋବ୍ଲାଷ୍ଟୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଅତି କମରେ ଏକ ବର୍ଷ ହାଡ଼ରେ ରୋଗ ଥିବା ବୟସ୍କ ବ୍ୟକ୍ତିଙ୍କ କ୍ଷେତ୍ରରେ ଏହା ବ୍ୟବହୃତ ହୁଏ ଯାହା ଅନ୍ୟାନ୍ୟ ଚିକିତ୍ସାରେ ଯଥେଷ୍ଟ ପ୍ରତିକ୍ରିୟା ଦେଇ ନାହିଁ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା ଏକ ଗ୍ରାନୁଲୋସାଇଟ୍-ମାକ୍ରୋଫେଜ୍ କଲୋନୀ-ଉତ୍ତେଜକ କାରକ  ସହିତ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନ୍ତଃ-ର୍ନିଧାନ ସମ୍ପର୍କୀୟ ପ୍ରତିକ୍ରିୟା, ଯନ୍ତ୍ରଣା, ଦ୍ରୁତ ହୃଦସ୍ପନ୍ଦନ, ଅଇ, କାଶ, ବାନ୍ତି, ତରଳ ଝାଡ଼ା, ଉଚ୍ଚ ରକ୍ତଚାପ, ଥକ୍କାଣ, ଏରିଦେମା ମଲ୍ଟିଫର୍ମ, ପେରିଫେରାଲ୍ ନ୍ୟୁରୋପାଥି, ହାଇଭ୍‌ସ, ଜ୍ୱର, ମୁଣ୍ଡବିନ୍ଧା, ଫୁଲା, ଉଦ୍‌ବେଗ ଏବଂ ଉତ୍ତେଜନା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଟ୍ରାନ୍ସଭର୍ସ ମାୟେଲାଇଟିସ ଏବଂ ରିଭର୍ସିବଲ୍ ପୋଷ୍ଟିରିଅର୍ ଲିଉକୋଏନସେଫାଲୋପାଥି ସିଣ୍ଡ୍ରୋମ   ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଜିଡି୨  ( 2) ସହିତ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ  । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ନାକ୍ସିଟାମାବ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ହୋଇ ନାହିଁ । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୪୦ ମିଗ୍ରାର ଔଷଧର ମୂଲ୍ୟ ପ୍ରାୟ ୨୩୦୦୦ ଡଲାର ଅଟେ ।
ରାଇଚରଣ ଦାସ ଜଣେ ଓଡ଼ିଆ ପ୍ରାବନ୍ଧିକ ତଥା ସାହିତ୍ୟିକ । ତାଙ୍କର ପୁସ୍ତକ  ଏକବିଂଶ ଶତାବ୍ଦୀର ସାହିତ୍ୟ  ପାଇଁ ସେ ୨୦୦୫ ମସିହାରେ ପ୍ରବନ୍ଧ ଓ ସମାଲୋଚନା ବର୍ଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ ହୋଇଥିଲେ । ରାଇଚରଣ ଦାସଙ୍କ ଲିଖିତ ବଣ୍ଡା ପର୍ବତର ଅଧିବାସୀ ନାମକ ପୁସ୍ତକରେ ବିଶିଷ୍ଟ ଭାଷାତତ୍ତ୍ୱବିତ୍ ଡଃ ଖଗେଶ୍ୱର ମହାପାତ୍ରଙ୍କର  ବଣ୍ଡା ଭାଷା  ସମ୍ପର୍କିତ ଗବେଷଣାତ୍ମକ ପ୍ରବନ୍ଧ ସ୍ଥାନ ପାଇଛି ତଥା କୋରାପୁଟର ବଣ୍ଡା ଜନଜାତିଙ୍କ ସହିତ ଅନୁଭୂତିର ବିବରଣୀ ମଧ୍ୟ ରହିଛି ।
ଶ୍ରୀବିଲ୍ଲିପୁଥୁର ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର ବିରୁଧୁ‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶ୍ରୀବିଲ୍ଲିପୁଥୁର ସହରର ମୋଟ ଜନସଂଖ୍ୟା ୭୩୧୩୧ ଅଟେ । ସେଥି ମଧ୍ୟରୁ ୪୯.୭୬% ଜଣ ପରୁଷ ହୋଇଥିବା ବେଳେ ୫୦.୨୪% ଜଣ ନାରୀ ଅଟନ୍ତି । ଶ୍ରୀବିଲ୍ଲିପୁଥୁରର ସାକ୍ଷରତା ହାର ୭୩.୨୬% ଅଟେ । ଏହା ଜାତୀୟ ହାରଠାରୁ -୮.୪୨% ପ୍ରତିଶତ କମ ଅଟେ । ସେଥିରୁ ୪୦.୪୬% ପ୍ରତିଶତ ପୁରୁଷ ଓ ୩୨.୮୦% ନାରୀ ଅଟନ୍ତି । ୧୦.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଶ୍ରୀବିଲ୍ଲିପୁଥୁରର ସରକାରୀ ଭାଷା ଅଟେ ।
ଆରାଧନା ଜଗୋଟା ଜଣେ ଚିତ୍ରନାଟ୍ୟ ଲେଖିକା ଏବଂ ଅଭିନେତ୍ରୀ ଯିଏକି ୨୦୧୩ ମସିହାରେ ହିନ୍ଦୀ ଦୂରଦର୍ଶନ ଧାରାବାହିକ ୨୪ ଜରିଆରେ ଅଭିନୟ କରିବା ଆରମ୍ଭ କରିଥିଲେ, ଯେଉଁଥିରେ ସେ ଅନୀଲ କପୁରଙ୍କ ସହିତ କାମ କରିଥିଲେ । ୨୦୧୬ ମସିହାରେ ସେ ହିନ୍ଦୀ କଥାଚିତ୍ର କେରି ଅନ୍ କୁଟ୍ଟନ ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର ଖାଜାଓଉ  (୨୦୧୬) କାନ୍ସ ଫିଲ୍ମ ଫେଷ୍ଟିଭାଲରେ ମନୋନୀତ ହୋଇଥିବା ଭାରତୀୟ ଚଳଚ୍ଚିତ୍ର ମଧ୍ୟରୁ ଅନ୍ୟତମ ଥିଲା  । ପ୍ରାରମ୍ଭିକ ଜୀବନ ଆରାଧନା ୧୯୯୦ ମସିହାରେ ନୂଆଦିଲ୍ଲୀଠାରେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସନ୍ଦୀପ ଜଗୋଟା ଜଣେ ସିଭିଲ୍ ଇଞ୍ଜିନିୟର୍ ଥିଲେ ଏବଂ ତାଙ୍କ ମାଆ ବନ୍ଦନା ଜଗୋଟା ଜଣେ ଟେକ୍ସଟାଇଲ୍ ଡିଜାଇନର୍ । ସେ ବ୍ୟବସାୟୀ ବିନୟ ମାତୱାନୀଙ୍କୁ ବିବାହ କରିଛନ୍ତି । ଆରାଧନା ସମର ଫିଲ୍ଡ ସ୍କୁଲରେ ପଢ଼ୁଥିଲେ, ଯେଉଁଠାରେ ସେ ଅଭିନୟ ଜଗତ ପ୍ରତି ଆକର୍ଷିତ ହୋଇଥିଲେ । ଜାଗୋଟା ଏସିଆନ୍ ସ୍କୁଲ୍ ଅଫ୍ ମିଡିଆ ଷ୍ଟଡିଜ୍‌ରେ ପଢ଼ିବା ବେଳେ ତାଙ୍କ ସାଙ୍ଗମାନଙ୍କଦ୍ୱାରା ନିର୍ମିତ କଥାଚିତ୍ରରେ କାମ କରିଥିଲେ । ମଡେଲିଂ ଏବଂ ଅଭିନୟକୁ ପେଷା ଭାବରେ ଗ୍ରହଣ କରିବା କରିବା ପାଇଁ ସେ ମୁମ୍ବାଇ ଯାଇଥିଲେ ।
ହେରେଡିଟାରି ଆଞ୍ଜିଓଇଡିମା ବା ଏଚଏଇ  (ଇଂରାଜୀ ଭାଷାରେ ) ବେମାରୀ ଫଳରେ ବାରମ୍ବାର ଫୁଲିଯିବା ଦେଖାଯାଏ  । ଏହି ଫୁଲା ବାହୁ, ଗୋଡ଼, ମୁହଁ, ଅନ୍ତନଳୀ ଓ ଶ୍ୱାସନଳୀମାନଙ୍କରେ ଦେଖାଯାଏ । ଏହି ରୋଗରେ ଗଲୁ ହୁଏ ନାହିଁ । ଅନ୍ତନଳୀ ପ୍ରଭାବିତ ହୋଇଥିଲେ ଉଦର ଯନ୍ତ୍ରଣା   ଓ ବାନ୍ତି   ହୋଇପାରେ । ଶ୍ୱାସନଳୀ ଅବରୋଧ ହେଲେ ଶ୍ୱାସକ୍ରିୟ ପ୍ରଭାବିତ ହୋଇଯାଏ । ଚିକିତ୍ସା ନ କଲେ ଏହି ରୋଗ ପ୍ରାୟ ପ୍ରତି ୨ ସପ୍ତାହରେ ଆକ୍ରମଣ କରେ ଓ କିଛି ଦିନ ରହେ । ତିନି ପ୍ରକାର ଏଚଏଇ ରୋଗ ଦେଖାଯାଏ । ଏସଇଆରପିଆଇଏନ‌ଜି୧  ( 1) ଜିନର ମ୍ୟୁଟେସନ ଯୋଗୁ ଟାଇପ ୧ ଓ ୨ ରୋଗ ହୁଏ ଯାହା ସି୧-ଇନହିବିଟର ପ୍ରୋଟିନ  ( 1 ) ତିଆରି କରେ ଓ ଫ୍ୟକ୍ଟର ୧୨ର   ମ୍ୟୁଟେସନ ଯୋଗୁ ଟାଇପ ୩ ରୋଗ ହୁଏ  । ଏହା ଫଳରେ ପ୍ରଚୁତ ବ୍ରାଡିକାଇନିନ   ପ୍ରସ୍ତୁତ ହୋଇଯାଏ ଯାହା ଫୁଲିବାରେ ସ‌ହାୟକ ହୁଏ । ଏହି ରୋଗ ଅଟୋସୋମାଲ ଡିମିନାଣ୍ଟ   ଭାବରେ ବଂଶାନୁକ୍ରମିକ    '   ଗତି କରେ ବା ନୂତନ ମ୍ୟୁଟେସନ ଯୋଗୁ ହୋଇପାରେ । କ୍ଷୁଦ୍ର ଆଘାତ ଓ ଚାପ ଯୋଗୁ ଏହି ରୋଗ ଟ୍ରିଗର ହୋଇଯାଏ ବା କୌଣସି ପୂର୍ବ ସମ୍ପର୍କ ନଥାଇ ମଧ୍ୟ ହୋଇପାରେ । କମ୍ପ୍ଲିମେଣ୍ଟ କମ୍ପୋନେଣ୍ଟ ୪  ( 4) ଓ ସି୧-ଇନହିବିଟର ସ୍ତର ମାପକରି ଟାଇପ ୧ ଓ ୨ ରୋଗ ନିର୍ଣ୍ଣୟ କରାଯାଏ  । ଏହି ରୋଗର ଆକ୍ରମଣ ପ୍ରତିରୋଧ ଓ ଚିକିତ୍ସା ନିମନ୍ତେ ଚେଷ୍ଟ କରାଯାଏ । ରୋଗ ସକ୍ରିୟ ଥିଲାବେଳେ ଶିରାଭ୍ୟନ୍ତ୍ର ତରଳ ପଦାର୍ଥ   ଓ ଖୋଲା ଶ୍ୱାସନଳୀ ରଖିବା ନିମନ୍ତେ ସାହାଯ୍ୟକାରୀ ଯତ୍ନ   ଆବଶ୍ୟକ ହୁଏ । ଚିକିତ୍ସା ଓ ପ୍ରତିଷେଧ ନିମନ୍ତେ ସି୧ ଇସ୍ଟରେଜ ଇନହିବିଟର 1 ଦିଆଯାଏ । ଆକ୍ୟୁଟ ରୋଗ ଥିଲେ ଇକାଳାଣ୍ଟାଇଡ  , ଇକାଣ୍ଟିବାଣ୍ଟ   । ପ୍ରାୟ ୫୦,୦୦୦ ଲୋକରେ ଜଣକୁ ଏହି ରୋଗ ଆକ୍ରମଣ କରେ । ଶୈଶବ କାଳରେ ଏହା ପ୍ରଥମେ ଚିହ୍ନଟ ହୁଏ । ପୁରୁଷ ଓ ମହିଳାମାନେ ଟାଇପ ୧ ଓ ୨ ରୋଗଦ୍ୱାରା ସମ ଭାବରେ ଆକ୍ରନ୍ତ ହୁଅନ୍ତି । ଟାଇପ ୩ଦ୍ୱାରା ପରୁଷାମାନଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ଶ୍ୱାସନଳୀ ପ୍ରଭାବିତ ହେଲେ ୨୫% ଲୋକଙ୍କର ମୃତ୍ୟୁ ହୁଏ । ଚିକିତ୍ସିତ ହେଲେ ଫଳାଫଳ ଉତ୍ତମ ରହେ । ସନ ୧୮୮୮ରେ ପ୍ରଥମେ ଉଇଲିଅରମ ଅସଲର   ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ଫ୍ଲୁଡ୍ରୋକର୍ଟିଜୋନ  (ଇଂରାଜୀ ଭାଷାରେ , ବିକ୍ରୟ ନାମ ଫ୍ଲୋରିନେଫ/ ) ଏକ କର୍ଟିକୋସ୍ଟିରଏଡ   ଯାହା ଆଡ୍ରେନୋଜାନିଟାଲ ସିଣ୍ଡ୍ରୋମ  , ପୋସ୍ଚୁରାଲ ହାଇପୋଟେନସନ   ଓ ଆଡ୍ରେନାଲ ଇନସଫିସିଏନ୍‌ସି   ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ  । ଆଡ୍ରେନାଲ ଇନସଫିସିଏନ୍‌ସି ଥିଲେ ଏହା ସ‌ହିତ ହାଇଡ୍ରୋକର୍ଟିଜୋନ ଦିଆଯାଏ । ଏହା ପାଟିରେ ଦିଆଯାଏ । ଫ୍ଲୁଡ୍ରୋକର୍ଟିଜୋନର ସାଧାରଣ ପାର୍ଶ ପ୍ରତିକ୍ରିୟାରେ ଉଚ୍ଚ ରକ୍ତଚାପ  , ଫୁଲା, ହୃଦ୍‌ପାତ ଓ ନିମ୍ନ ରକ୍ତ ପଟାସିଅମ   ଆଦି ଦେଖାଯାଏ । ଅନ୍ୟାନ୍ୟ ପ୍ରତିକ୍ରିୟାରେ ଇମ୍ମ୍ୟୁନିଟି ଦମନ  , ପରଳ, ମାଂସପେଶୀ ଦୁର୍ବଳତା ଓ ମନୋଭାବ ପରିବର୍ତ୍ତନ ଆଦି ଦେଖାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ଫ୍ଲୁଡ୍ରୋକର୍ଟିଜୋନ ମୂଖ୍ୟତଃ ମିନେରାଲୋକର୍ଟିକଏଡ   ହୋଇଥିଲେ ମଧ୍ୟ ତାହାର ଗ୍ଲୁକୋକର୍ଟିକଏଡ   ପ୍ରଭାବ ଅଛି । ସନ ୧୯୫୩ରେ ଫ୍ଲୁଡ୍ରୋକର୍ଟିଜୋନ ପେଟେଣ୍ଟ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହି ଔଷଧର ଏକ ମାସର ଖର୍ଚ୍ଚ ପ୍ରାୟ ୧.୫୨ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଔଷଧର ଏକ ମାସର ଖର୍ଚ୍ଚ ପ୍ରାୟ ୧୧.୯୬ ଆମେରିକୀୟ ଡଲାର ।
ନିତ୍ୟାନନ୍ଦ ମହାପାତ୍ର ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ରାଜନେତା ଏବଂ ଓଡ଼ିଆ ଔପନ୍ୟାସିକ ଥିଲେ । ସେ ଭଦ୍ରକ ନିର୍ବାଚନ ମଣ୍ଡଳୀରୁ ତିନିଥର ବିଧାୟକ ଭାବେ ନିର୍ବାଚିତ ହୋଇଥିଲେ । ୧୯୬୭-୭୧ରେ ସେ ରାଜେନ୍ଦ୍ର ନାରାୟଣ ସିଂହଦେଓଙ୍କ ନେତୃତ୍ୱାଧିନ ସ୍ୱତନ୍ତ୍ର ଜନ କଂଗ୍ରେସ ଶାସନ ସମୟରେ ସେ ରାଜ୍ୟ ସରକାରଙ୍କ ଖାଦ୍ୟ ଯୋଗାଣ ବିଭାଗ ଓ ସଂସ୍କୃତି ବିଭାଗ ମନ୍ତ୍ରୀ ଥିଲେ । ସେ ଥରେ ଜନ କଂଗ୍ରେସରୁ ଓ ଦୁଇଥର ସ୍ୱାଧୀନ ବିଧାୟକ ଭାବେ ନିର୍ବାଚିତ ହୋଇଥିଲେ । ବ୍ରିଟିଶ ଶାସନ ବିରୁଦ୍ଧରେ ଆନ୍ଦୋଳନ କରି ସେ ତିନିଥର କାରାବରଣ କରିଥିଲେ । ସେ ୧୧ ଖଣ୍ଡ ଉପନ୍ୟାସ, ୪ ଖଣ୍ଡ ଗଳ୍ପ ସଙ୍କଳନ ଓ ଏକାଧିକ କବିତା ସଙ୍କଳନ ରଚନା କରିଥିଲେ । ୨୦୧୨ ଅପ୍ରେଲ ୧୭ରେ ସେ ଶ୍ୱାସନଳୀ ଜନିତ ରୋଗରେ ପୀଡ଼ିତ ହୋଇ ମୃତ୍ୟୁବରଣ କରିଥିଲେ । ଜୀବନୀ ନିତ୍ୟାନନ୍ଦ ମହାପାତ୍ର ଓଡ଼ିଶାର ଭଦ୍ରକ ଜିଲ୍ଲାସ୍ଥିତ ତାଳପଦାଠାରେ ୧୯୧୨ ଜୁଲାଇ ୧୭  (ରଥଯାତ୍ରା) ଦିନ ଜନ୍ମଗ୍ରହଣ କରିଥିଲେ  । ତାଙ୍କର ମାତାଙ୍କ ନାମ ଥିଲା ଲବଙ୍ଗଲତା ଓ ତାଙ୍କର ପିତା ଥିଲେ ଖ୍ୟାତନାମା ଓଡ଼ିଆ ସାହିତ୍ୟିକ ଲକ୍ଷ୍ମୀକାନ୍ତ ମହାପାତ୍ର । ସେ ତାଙ୍କ ପିତାମାତାଙ୍କ ଜ୍ୟେଷ୍ଠ ପୁତ୍ର ଥିଲେ । ରଚନାବଳୀ ନିତ୍ୟାନନ୍ଦ ମହାପାତ୍ର ୧୧ଟି ଉପନ୍ୟାସ, ୪ ଖଣ୍ଡ ଗଳ୍ପ ସଙ୍କଳନ ଓ ଏକାଧିକ କବିତା ସଙ୍କଳନ ରଚନା କରିଥିଲେ । ମାତ୍ର ୭ ବର୍ଷ ବୟସରେ ସେ  "ସାବିତ୍ରୀ"  ନାମକ ଏକ ପଦ୍ୟ ଲେଖିଥିଲେ ।  "ମାଉସୀ"  ଥିଲା ତାଙ୍କର ପ୍ରଥମ ଗଳ୍ପ ଏବଂ  "ଭୁଲ୍"  ଥିଲା ତାଙ୍କର ପ୍ରଥମ ଉପନ୍ୟାସ । ଏହି ଉପନ୍ୟାସକୁ ସେ ବାପାଙ୍କ ପ୍ରଦତ୍ତ  "ଅବଧୂତ"  ଛଦ୍ମନାମରେ ଲେଖିଥିଲେ । ସେ ବ୍ରହ୍ମପୁର କାରାଗାରରେ ଥିବାବେଳେ ସିପିଆଇ, ଓଡ଼ିଶା ଶାଖା ପାଇଁ ଦଳର ପତାକା ଉତ୍ତୋଳନ ସଂଗୀତ  "ଏଇ ଲାଲ ପତାକା ତଳେ"  ରଚନା କରି ବହୁଚର୍ଚ୍ଚିତ ହୋଇଥିଲେ । ସେ ଡଗର ପତ୍ରିକାର ସମ୍ପାଦକ ଭାବେ କାର୍ଯ୍ୟ କରିଥିଲେ । ଏଥିରେ  "ଡଗର ନିତ୍ୟାନନ୍ଦ"  ଶୀର୍ଷକରେ ନିଜର ବ୍ୟଙ୍ଗଚିତ୍ର ପ୍ରକାଶକରି ନିଜ ବିଷୟରେ ଲେଖିଥିଲେ:ଆପଣ ଜଣେ ବ୍ୟର୍ଥ ପ୍ରେମିକ, ବ୍ୟର୍ଥ ରାଜନୈତିକ, ବ୍ୟର୍ଥ ଲେଖକ, ବ୍ୟର୍ଥ ସାହିତ୍ୟିକ, ବ୍ୟର୍ଥ ମନୁଷ୍ୟ, ବୋଧହୁଏ ବ୍ୟର୍ଥ ପଶୁ ମଧ୍ୟ...ସାହିତ୍ୟ ଓ ରାଜନୀତି ଭିତରେ, ଧର୍ମ ଓ ପ୍ରେମ ଭିତରେ, ଧନୀ ଓ ଦରିଦ୍ର ଭିତରେ, ଜଡ଼ ଓ ଆଧ୍ୟାତ୍ମ ଭିତରେ ଦ୍ୱନ୍ଦ୍ୱ ଓ ସାଲିସ ବା ସାଲିସର ଅକ୍ଷମତା ହିଁ ଆପଣଙ୍କୁ  'ନିତ୍ୟ ଆନନ୍ଦ'  ଦେଇଛି